Izbori u Bosni: Konobar uspešniji od političara, Dodik kaže da Banjaluci ništa neće faliti : Južne vesti\n13:31, 16. 11. 2020.\nU Bosni i Hercegovini, pogotovo u Republici Srpskoj još se ne stišavaju strasti i reagovanja posle poraza najjačih stranaka u nekoliko najvažnijih gradova, a u pojedinim opštinama će odlučiti bukvalno jedan glas a uima i primera gde kandidat nije dobio nijedan glas.\nA u opštini Novi grad Sarajevo, kandidat za gradsku skupštinu Benjamin Tahmaz nije dobio nijedan glas i to na biračkom mestu na kojem je glasao i on i članovi njegove porodice, pa je uložio prigovor, prenose „Nezavisne".\n„Znači, nisam glasao ni za sebe", rekao je Tahmaz u ironičnom tonu, uloživši prigovor Centralnoj izbornoj komisiji BiH.\nDejan Sejmanović, koji radi kao konobar u restoranu Narodne skupštine Republike Srpske osvojio je više glasova za odbornika u Gradskoj skupštini Banjaluke od stranačkog kolege Milana Petkovića, koji je potpredsednik Narodne skupštine Republike Srpske i nosilac liste Ujedinjene Srpske u Banjaluci.\nNa lokalnim izborima u BiH u nedelju, najjače stranke, koje predvode vodeći političari Milorad Dodik i Bakir Izetbegović su odnele ukupnu pobedu, ali su pretprele poraze u nekoliko najvažnijih gradova - u Banjaluci i Bijeljini, odnosno u Sarajevu.\n„Iznenađujuće u velikim gradovima, očekivano u manjim sredinama", prokomentarisao je rezultate lokalnih izbora Denis Džidić, izvršni direktor BIRN-a za Bosnu i Hercegovinu u izjavi za BBC na srpskom.\nKo je Draško Stanivuković - budući gradonačelnik Banjaluke\nDodik je rekao da je „tužan što je izgubio Banjaluku" posle više od 20 godina na vlasti i „razočaran" što je morao da prizna poraz u Bijeljini.\nOdmah posle saopštavanja rezultata izbora, Dodik je čestitao protivniku Drašku Stanivukoviću pobedu na izborima za gradonačelnika Banjaluke.\nAli dao je i izjavu koja je uzburkala strasti, a tiče se budućeg odnosa njegove stranke prema Banjaluci.\n„Prljava kampanja sa njihove strane zagadila je odnose da nijedan predlog gradonačelnika neće biti podržan. Taman da je Ajnštajn! Eto".\n„Da vidimo kako će finansirati gradsko grejanje koje smo mi subvencionisali svake godine. Zašto bi onda Republika to radila? Imamo mi druge opštine gde treba pomoći da se greje," rekao je Dodik.\nPojedini mediji, poput Radio-televizije Bijeljina ove Dodikove reči su plasirali kao „pretnju narodu", uz pitanje „da li time on čini krivično delo".\nČlan Glavnog odbora SNSD-a Igor Žunić na to je reagovao rečima da su „pojedini mediji tendenciozno i potpuno pogrešno preneli" izjavu Milorada Dodika kada je reč o razvoju Banjaluke.\n„Pojedini mediji su, bez imalo profesionalne i moralne odgovornosti, naveli da je Milorad Dodik na konferenciji za novinare pretio i građanima Banjaluke. To je apsolutna laž!".\n„Čak i pošto su saopšteni izborni rezultati, predsednik Dodik je čestitao svim izbornim pobednicima i naglasio da naša partija uvek poštuje izbornu volju birača", rekao je Žunić.\n„Tu je najčešće Vlada Republike Srpske uskakala da to pitanje rešava. Naravno da ćemo u datom periodu prema tom pitanju isto tako da se odnosimo, ali mi ni ne znamo šta je predlog", rekao je Dodik.\n„U tom pogledu ako njegovi (gradonačlenikovi) predlozi korespondiraju sa predlozima koje mi predlažemo, svakako ne mislim da će biti odbijeni, ali za neke ideje svakako da nećemo biti spremni", rekao je Dodik.\n„SNSD je nakon više od 20 godina izgubio Banjaluku, [koja] osim što je najveći centar Republike Srpske, uvek bila uporište Dodikove stranke", kaže Tomić.\n„Poslednje dve godine u Banjaluci je bilo krupnih promena, imali smo veliki broj nezadovoljnih ljudi na ulici, koji su se bunili zbog nerešenog slučaja smrti momka u okviru akcije Pravda za Davida".\n— Igor Radojicic (@RadojicicIgorMr)\n„U Banjaluci pobeđuje netipični kandidat, koji se proslavio video snimcima na Instagramu", kaže Šikuljak.\n„On pokazuje koliko su građani Banjaluke bili nezadovoljni vladajućom strankom".\n„Njihova borba je bila sila, ucena i pretnja, naše su poruke bile poruke ljubavi, svoju silu su pokazali odmah dan nakon izbora, a to će ih koštati 2022. godine", rekao je Stanivuković.\n„Pozivam sve ljude Banjaluke da se ujedinimo, Banjaluku neće voditi pojedinac već kolektiv... Nemam problem da načelnici budu ljudi sa bilo kojom članskom kartom", dodao je Stanivuković.\nOn je prethodnih godina skretao pažnju raznim načinima političke borbe, a posebno je bio aktivan tokom protesta „Pravda za Davida", pokrenutog zbog i dalje nerazjašnjene smrti 21-godišnjeg Davida Dragičevića u Banjaluci u martu 2018. godine.\n„Rezultati u Bijeljini su pravo političko čudo", misli Šikuljak.\n„Birači nisu glasali za gradonačelnika koji je dugo vodio grad već su izabrali protivkandidata opozicije - Ljubišu Petrovića. To je velika promena i nada za opoziciju".\n„Pobeda opozicije može da bude samo simboličan gubitak u odnosu na ukupne izbore, jer ako niste u stranci koju vodi Dodik, vaša opština će stagnirati", kaže Šikuljak.\n„Istovremeno je velika poruka Dodiku - da ne može da nastavi da vodi politiku koju je zamislio", dodaje on.\n„Najveći gubitnici su SDA, koji su dobili načelničke pozicije u opštinama u kojima se birao samo jedan kandidat", kaže Tomić.\n„Ovo je bila direktna poruka birača da SDA više neće tolerisati, pogotovo što je Izetbegović pre nekoliko godina jasno stavio do znanja koliko su mu bitne opštine u Sarajevu".\n„Načelnici, što su zapravo predsednici opština, imaju određenu vrstu autonomije pa će ako žele nešto da promene - sada će imati priliku", kaže Džidić.\n„Ipak, treba imati na umu da će sigurno imati probleme da finansiraju projekte ako im se na republičkom nivou, koji vodi Izetbegovićeva stranka, blokira budžet".\nDžidić kaže da su lokalni izbori pokazali da su „građani u većim centrima bili kritički nastrojeni prema nacionalističkim strankama".\n„Ovo je prilika da se odustane od nacionalističke retorike i da se krene u rešavanje problema običnih ljudi na lokalu", kaže Džidić.\n„Ovo je kandidat koji je tražio da se zabrani Parada ponosa u Sarajevu, a i neke izjave novog gradonačelnika Banjaluke Stanivukovića ne mogu se protumačiti kao građanske", kaže Tomić.\n„Novi pobednici izbora i u Republici Srpskoj i u Federaciji moraće da preispitaju da li su oni građanska opcija ili možda još više nacionalistička".\nIzbori u Travniku - pobeda kandidata koji je preminuo od korona virusa\n„Znamo da je naš rahmetli (pokojni) Peco osvojio više od 10.000 glasova i bliži se brojci od 10.500 glasova što je nedostižno za druge kandidate", rekao je Lendo, dodajući dfa nisu radosni, jer Mirsad Peco više nije sa njima.


Tutinac u finalu “Nikad nije kasno” – SNEWS\nAktuelno Muzika Sandžak Tutin\nBy SNews 27. Oktobra 2020. 578 No comment\nTutinski muzičar i kompozitor Rifat Ramović se plasirao u finale najgledanijeg show programa u regionu “Nikad nije kasno” koji se emituje na Prvoj TTV. Na finalonoj večeri koja će biti održana u nedjelju, 1. novembra 12 najboljih od 72 takmičara koliko je nastupalo u ovoj sezoni boriće se za titulu pobjednika. Ramović tokom učešća u ovom šou programu uživa veliku podršku publike, posebno iz naše regije.\nUpečatljivim nastupima u muzičkom serijalu “Nikad nije kasno” tutinski muzičar Rifat Ramović već godinu dana privlači pažnju javnosti. Na polufinalnoj večeri prošle nedjelje Ramović se plasirao u finale ovog programa.\nVidno zadovoljan Ramović je rekao da je za ovaj serijal bilo prijavljeno dvije hiljade takmičara, da je u uži izbor ušlo 140, a da je 72 učestvovalo u samom serijalu,\n“Naravno da je moj plasman u 12 najboljih veliki uspjeh, iako ga ja ne doživljam u pjevačkom smilu, već kao uspjeh u cjelokupnom predstavljanju mentaliteta ovog kraja, naših ljudi, naše kulture. Iz tog razloga sam zaista zadovoljan, a to se manifestuje kroz podršku koju mi ljudi nesebično pružaju”, istako je on i dodao da se za nastup na finalnoj večeri koja će održati 1. novembra ozbiljno priprema.\nFoto: screenshots “Nikad nije kasno”\nPobjednik ovog šou programa koji traje već godinu dana sabiraće se zbrajanjem glasova prisutnih i svih ostalih članova žirija tokom serijala SMS-om, sistem 1 telefon, 1 glas kao i putem facebook stranice “Nikad nije kasno”.\nTagovi: Nikad nije kasno podrškom do uspjeha Rifko Ramović Tutin


Oko 80 medija i NVO podržalo Grupu protiv medijskog mraka | Autonomija\nGrupa će organizovati zajedničke akcije u borbi za slobodu medija i izražavanja\nViše od 80 medija i nevladinih organizacija, kao i više od stotinu pojedinaca, priklju?ilo se Grupi protiv medijskog mraka, kako bi zajedni?kim aktivnostima krenuli u borbu za slobodu medija u Srbiji.\nU petak je doneta odluka da se krene sa zajedni?kim aktivnostima medija, novinarskih asocijacija, novinara i organizacija civilnog društva u borbi za slobodu medija u Srbiji. Me?u potpisnicima grupe ju?e je bilo 27 medija i organizacija, a taj broj je do danas porastao za više od 50.\nGrupa je okupljena u znak podrške Vranjskim, jednom od najzna?ajnijih lokalnih medija u zemlji, koji je prošle nedelje ugašen zbog neizdrživih politi?kih i ekonomskih pritisaka. Gašenje ovih novina i štrajk gla?u vlasnika i glavnog i odgovornog urednika Vranjskih Vukašina Obradovi?a jesu simboli situacije u kojoj se nalazi ogromna ve?ina drugih nezavisnih medija u Srbiji, kao i sloboda medija u celini.\n„Grupa je formirana u nedelji u kojoj su kulminirali napadi na slobodu medija i integritet i egzistenciju nezavisnih novinara. U samo jednom danu ugašene su Vranjske, dogodili su se napadi na istraživa?kog novinara KRIK od strane partije na vlasti, a novinarke su ponovo bile meta napada na naslovnoj strani lista Informer“, navodi se u saopštenju.\nOva grupa predstavlja i odgovor gra?ana Srbije na konstantno urušavanje slobode medija i izražavanja, na nacionalnom i lokalnom nivou. Grupa je otvorena za uklju?ivanje svih zainteresovanih medija, organizacija i pojedinaca.\nGrupa ?e organizovati zajedni?ke akcije u borbi za Vranjske i slobodu medija i izražavanja, a informisa?e i doma?u i me?unarodnu javnost o kršenju slobode medija u Srbiji. Grupa ?e blagovremeno obaveštavati javnost o planovima, daljim koracima i na?inima delovanja, dodaju inicijatori.\n“Pozivamo sve medije i organizacije da u ?etvrtak, 28. septembra, zajedni?kom akcijom ukažu na postojanje medijskog mraka u Srbiji. Svi mediji, portali, veb stranice organizacija, društvene mreže gra?ana i gra?anki koji se pridružuju ciljevima ove inicijativne grupe ?e u podne zamra?iti ekrane ili tokom tog dana obeležiti svoja štampana izdanja crnim znakom koji simbolizira medijski mrak sa kojim se ve? godinama suo?avamo u Srbiji”, navodi se u zajedni?kom saopštenju.\nTako?e, grupa ?e u utorak, 26. septembra, distribuirati uputstva za ovu koordiniranu akciju kroz svoje kanale, a svako ko želi da se priklju?i može da pošalje mail na stojimuzvranjske@gmail.com.\nBalkanska istraživa?ka novinarska mreža – BIRN\nCentar za istraživa?ko novinarstvo Kruševac\nCentar za istraživa?ko novinarstvo Srbije – CINS\nCentar za prakti?nu politiku\nFondacija Slavko ?uruvija\nGra?anska akcija Pan?evo\nGra?anska inicijativa Vršac protiv diktature\nIzdava?ka ku?a Clio\nKu?a ljudskih prava\nMedijski istraživa?ki centar\nRegionalni web portal isto?nevesti.com\nSajt Pan?evo Si Ti


položaj Srba - Sputnjik Srbija\n07:18 15 April 2021\nUblažavanje retorike hrvatskih zvaničnika na obeležavanju „Oluje“, gde je prisustvovao i srpski zvaničnik Boris Milošević, znak je da bi do pomaka u odnosu Hrvatske prema Srbima moglo da doće. To će imati smisla samo ukoliko ne ostane na retoričkom nivou, kaže za Sputnjik sociolog Petar Lađević, bivši savetnik predsednika SRJ za izbeglička pitanja.\nRaković: Crna Gora je sve, osim prijateljska prema Srbiji\nNa beogradskom Pravnom fakultetu održana je tribina „Položaj Srba u Crnoj Gori“, koju je organizovao Studentski klub Pravnog fakulteta. O položaju Srba u Crnoj Gori govorili su istoričar Aleksandar Raković, advokat Vladan Bojić, profesor međunarodnog prava Dejan Mirović i jedan od lidera Demokratskog fronta Milan Knežević.\nTrideset hiljada Muhameda onlajn, a Srbi bez struje\nPoložaj Srba u bošnjačkim kantonima je katastrofalan, kaže predsednik Odbora za zaštitu prava Srba u Federaciji BiH Đorđe Radanović, ističući da je gori i od položaja migranata u Bosni i Hercegovini.\nU toku je specijalni atak na Srbe u regionu — vreme da se podvuče crta\nNajava izlaska srpskih predstavnika iz institucija vlasti u Prištini, Zagrebu, Sarajevu iznuđeni su potezi koji, uz činjenicu da ih u Podgorici u vlasti i nema, jasno oslikavaju težinu njihovog položaja. Zato je neophodno delovanje države Srbije, koja pitanje odnosa prema zagraničnom srpstvu mora da postavi kao centralni stub svoje politike.


Home / Ekologija / Konkurs za sanaciju divljih deponija\n19. Februara 2022. AdminLeave a Comment on Konkurs za sanaciju divljih deponija\nMinistarstvo zaštite životne sredine raspisalo je javni konkurs za projekte prevencije nelegalnog odlaganja i uklanjanja otpada. Konkurs je namenjen gradovima i opštinama koji mogu da kandiduju projekte, te da uz podršku države rešavaju problem divljih deponija na svojoj teritoriji.\nU 2021. godini je, uz podršku Ministarstva, ali i zahvaljujući dobroj saradnji sa lokalnim samoupravama, uklonjeno 500 od ukupno 3.500 smetlišta u Srbiji. Ministarstvo najavljuje da će u tekućoj godini nastaviti da istim tempom čiste širom naše zemlje, a biće pojačane i kontrole, kako jednom očišćene lokacije ne bi ponovo postajale deponije. U tom cilju, Ministarstvo je ove godine obezbedilo ukupno 100 miliona dinara za uklanjanje deponija i postavljanje video nadzora.\nOčišćene lokacije, na kojima je prošle godine postavljen video nadzor, povezane su sa nedavno formiranim Ekološkim informacionim centrom, gde administratori Ministarstva prate stanje na terenu. On, takođe, omogućava i da se građani uključe i da na jednostavan način prijave ekološke probleme na koje nailaze u svojim sredinama. Do sada se pokazalo da su najviše prijavljivali upravo divlje deponije.\nKonkurs je otvoren do 4. marta 2022. godine. Više informacija i potrebna konkursna dokumentacija dostupni su na sajtu www.ekologija.gov.rs, u odeljku „Konkursi“.


Kapadokija, smeštaj u pećinama punim istorije – TU Magazin\nKapadokija, smeštaj u pećinama punim istorije\nU središtu Kapadokije u Turskoj, nalazi se malo selo Ortahisar, čija istorija pripoveda o životu još od 1800. godina pre nove ere. Ovde su svoje tragove ostavili Rimljani, vizantijci, i mnogi pre njih, dok se samo mali ali podjednako važan deo istorije može naći u pećinama Anitya.\nKapadokija je poznata svetu kao mesto jedinstvene lepote, neverovatnih vanzemaljskih pejzaža, koji toliko podsećaju na neki drugi svet, da o tome govori i činjenica da je čuveni tvorac Ratova zvezda, Džordž Lukas, hteo da iskoristi ovaj ambijent za snimanje svojih filmova.\nLokalno stanovništvo je prilagodilo život ambijentu, pa su za potrebe stanovanja iskoristili mnoge pećine, kojih ovde ima na pretek. Mnoge od njih se i danas koriste, a mudar narod je pronašao kako da ih unapredi.\nVlasnici pećine Anitya su uz pomoć majstora iz sela pretvorili pećine u domove, pa čak i apartmane za izdavanje turistima. Anitya pećina nudi dve smeštajne jedinice, od kojih su se neki delovi koristili kao štale. Ova pećina, osim specifičnosti smeštaja, ima i svoju terasu, prostor za roštilj, deo predviđen za pranje veša, Wi-Fi, i u potpunosti opremljenu kuhinju.\nKapadokija je inače poznata svetu, i izuzetno je posećena, pa će sada biti bogatija i za ovakav sadržaj. Zamislite da spavate u pećini, za koju pouzdano znate da je u vreme Vizantije bila korišćena kao lokalna kapela…\nNo Responses to “Kapadokija, smeštaj u pećinama punim istorije”


Ministarka Dumoshi posetila je Kosovo Polje - Vesti - Ministria e Kulturës, Rinisë dhe Sportit\nMinistarka kulture, omladine i sporta Vlora Dumoshi, u pratnji zamenika ministra Halila Matoshija, posetila je opštinu Fushë Kosovë/Kosovo Polje, kako bi pregledali investicije koje MKOS ulaže u ovu opštinu.\nGradonačelnik opštine Kosovo Polja , Burim Berisha , je dočekao ministarku Dumoshi i njenog zamenika Matoshi, sa kojim su razgovarali o projektima u kojima ministarstvo učestvuje, njihovom napretku i drugim problemima sa kojima su suočeni građani ovog kraja, koji su u vezi sa resorima koja pokriva MKOS.\nČelnici ministarstva i opštine pregledali su mesto gde se očekuje izgradnja sportske hale, u blizini Slatinskih borova. U blizini ovog mesta gradi se zgrada Prirodnjačkog muzeja, investicija MKOS.\n“ MKOS investira u svaku opštinu, kao što investira u opštinu Kosovo Polje. Imamo sportsku halu, projekat u kojem će radovi uskoro početi. U oblasti kulture imamo Prirodnjački muzej koji se gradi na teritoriji opštine Kosovo Polje. U okviru ovih projekata postoji ideja da se mesto na kome se vrše ove investicije transformiše u kompleks gde se očekuje da se integrišu s teniskim terenima i tereni sa sintetičkom travom , za šta sam uverio gradonačelnika Berishu da sarađuje u tome pravcu“, izjavila je između ostalog ministarka.\nMinistarka je napomenula da su razgovarali i o podršci za mlade u Kosovo Polje i o projektima u nasleđu , gde je on izdvojio Kalaju Harilaq, ukazujući da je MKOS predvideo 20 hiljada evra za ovu godinu.\nS druge strane gradonačelnika Berisha se zahvalio ministarku. Rekao je da je to bio plodan sastanak na kome su razgovarali o projektima koji su u interesu građana opštine Kosova Polje, a da su investicije MKOS-a više nego dobrodošle.\nPregled radova u Prirodnjačkom muzeju\nMinistarka Dumoshi u okviru posete Kosovom Polju pregledala je radove koji se izvode u projektu Prirodnjačkog muzeja na Slatinskim borovima, projektu koji je u potpunosti investicija MKOS-a u iznosi preko dva miliona evra.\nGovoreći o napretku radova na izgradnji Prirodnjačkog muzeja, ministarka je govorila o fazi u kojoj se radovi nalaze. Ministarka Dumoshi je izjavila da zbog pandemije, radovi na ovom projektu ministarstva vođeni su smanjenom dinamikom.\n“ Razgovarao sam sa inženjerom i čekamo izveštaj koji će izvestiti za fazu u kojoj se tačno nalaze radovi prema projektu sa svim specifičnostima statike i ostalim detaljima da bismo primetili moguće prepreke. Važno je da su radovi u toku, drugi sprat zgrade se gradi, jer je Prirodnjački muzej zgrada koja sadrži tri zgrade, ali nadam se da će cela zgrada biti završena u optimalnim predviđenim rokovima „, objasnila je ministarka.\nMinistarka Dumoshi takođe je govorila o prestanku kapitalnih investicija od strane vlade zbog pandemije i da je to sam po sebi hendikep, ali vladini prioriteti su učinili da mnogi projekti koje MKOS planira odložiti za predstojeću godinu.


Članovi rok škole u Mitrovici\n"Sviđa mi se atmosfera ovde. Mnogo je kul. Svi su spremni da pomognu. Muzika nas spaja", kaže pijanista Zlatko.\n"Dobro je što su bendovi pomešani, što su mladi i sa severne i sa južne strane. Upoznala sam nove ljude i družimo se. Osim muzike, najvažnije nam je i druženje", ističe vokalistkinja Ilda.\n"To je ponekad bilo frustrirajuće jer nakon tog ujedinjenja u Skoplju koje je uvek bilo uspešno i koje su deca volela, vratili bismo se u Mitrovicu. Jedni odu na jug, drugi na sever, i to kraj", kaže Hasler - Forest.\nNajvažnije je druženje: Ilda i Ljeka\n"Prošle godine smo pitali učesnike da li bi se osećali sigurnim da vežbaju u Mitrovici ukoliko im se omogući siguran transport, bez prisustva medija, zaštita identiteta i oni su rekli 'da'", ispričala je Hasler-Forest.\n"Ranije nisam nikada bio na jugu", kaže Zlatko iz severnog dela.\n"Pre sam mislio da je to bilo opasno, ali sada vidim da su ljudi nekako smireniji. Ne osećam se sigurno, naravno, ali znam da imam ljude koje poznajem. Nisam imao neprijatnosti i sve je super za sad", dodaje on.\n"Sada sam već par puta imala vežbe na severu. Nisam imala neprijatnosti. Naprotiv, baš se osećam dobro. Prevoz mi je obezbeđen i u redu je", kaže ona.\n"Imamo kej uz reku Ibar, blizu smo jedni drugih, a nikada se nismo ranije družili, kao da živimo u različitim svetovima. Sada se poznajemo, u kontaktu smo putem društvenih mreža i znamo otprilike šta se dešava u obe strane grada", kaže on.


United Grupa: VIVACOM dobitnik Tier 4 sertifikata, Plana Teleport zvanično među najsavremenijim satelitskim centrima\nIzvor: Advertiser-Serbia.com, 04.Avg.2021, 17:17\nSOFIJA – United Grupa saopštila je danas da je VIVACOM, vodeći telekomunikacioni operator u Bugarskoj, dobitnik Tier 4 sertifikata koji dodeljuje Svetska asocijacija satelitskih komunikacija (WTA).\nVIVACOM upravlja jednim od najvećih i najsavremenijih objekata za satelitske komunikacije u regionu, Plana Teleport, koji je nakon nedavne revizije WTA dobio Tier 4 sertifikat.\nNajviši nivo sertifikacije u oblasti satelitskih usluga, svrstao je Plana Teleport među zvanično >> Pročitaj celu vest na sajtu Advertiser-Serbia.com << najsavremenije objekte tog tipa u svetu. To znači da Plana Teleport ispunjava standarde koje je čine jednom od najboljih svetskih lokacija za pružanje satelitskih servisa, sa dvostrukom opremom koja osigurava najviši nivo raspoloživosti i visoko profesionalnom tehničkom i komercijalnom podrškom 24 sata dnevno.\nSamo 19 satelitskih stanica ovog tipa, uključujući i Plana Teleport, u svetu poseduju Tier 4 sertifikat. Ova činjenica potvrđuje da Plana korisnici imaju usluge najvišeg sertifikovanog kvaliteta i pouzdanosti.\nProces sertifikacije je dug i sveobuhvatan, što garantuje njegovu objektivnost. Satelitska stanica mora da ispuni više od 170 zahteva koje Svetska asocijacija satelitskih komunikacija potvrđuje i analizira tokom revizije na licu mesta.\nOvaj sertifrikat predstavlja potvrdu da korisnici satelitskih usluga dobijaju zvanično najviši kvalitet i pouzdanost sevisa.\nOd prethodne revizije Svetske asocijacije satelitskih komunikacija (WTA), VIVACOM se fokusirao na razvoj usluga za poslovne klijente, a sada zemaljska stanica emituje 4 satelitske (DTH) platforme sa više od 400 TV kanala za Istočnu Evropu i Afriku.\nVIVACOM je takođe proširio svoje regionalne pomorske VSAT usluge. Plana Teleport je važan deo i ključne zemaljske infrastrukture za nekoliko satelitskih operatora i njihovih satelitskih konstalacija.\nKrajem 2020. godine Plana Teleport zauzeo je peto mesto na svetskom nivou po rastu prihoda od satelitskih usluga za poslovne korisnike na godišnjoj WTA rang listi najbrže rastućih satelitskih operatora.\nUnited Grupa sa sedištem u Holandiji, vodeći je telekomunikacioni i medijski operator u Jugoistočnoj Evropi. Kompanija posluje u osam zemalja i na kraju 2020. godine ima približno 11 miliona korisnika, a sada približno 14.500 zaposlenih. United Grupa ima najširu pokrivenost mrežom u regionu i nudi korisnicima najatraktivniji izbor TV sadržaja iz celog sveta. Značajna ulaganja u digitalnu infrastrukturu, medijski sadržaj i tehnologiju, osiguravaju izvrsnost proizvoda i usluga koje pruža korisnicima. United Grupa je od marta 2019. godine u većinskom vlasništvu BC Partners, jedne od najvećih investicionih kompanija u svetu.


srbijasport.net - Vesti - Hokej - Zvezda pregazila Vojvodinu\nNedelja, 24.02.2019 00:00\n17.01.2019 Branke90 316\nHokejaši Crvene zvezde su otvorili Novu 2019. godinu utakmicom protiv Vojvodine u Novom Sadu. Iako oslabljeni neigranjem Dziova koji još uvek nije dobio šengen vizu, kao i neigranjem nekoliko igrača koji nastupaju za reprezentaciju Srbije do 20 godina, crveno-beli oklopnicu su večeras lako savladali ekipu Vojvodine.\nIako su novosađani u nekoliko prethodnih utakmica pokazali znake života pobedama nad Celjem i Medveščakom, protiv šampiona Srbije nisu mogli do iznenađenja.\nHK Vojvodina – SKHL Crvena zvezda 1:6 (0:3, 1:2, 0:1)\nPrva trećina započela je Zvezdinim pogotkom na početku 8. minute susreta. Strelac je bio Gaidaš na asistenciju Sabadoša za vodstvo od 0:1. Nije se dugo čekalo na drugi Zvezdin pogodak. Igrao se 11. minut, a strelac je bio još jedan Rus u redovima crveno-belih, Čegrintsev, koji je na asistenciju kapitena Brkušanina povećao rezultat na 0:2.\nDa neće dopustiti nikakvo iznenađenje, crveno-beli oklopnicu su to pokazali u 16. minuti susreta kada preko Brkušanina, a na asistenciju Čegrintseva, dolaze u vodstvo od 0:3, a to je bio i konačan ishod ovog perioda.\nDrugi period započinje golom Vojvodine koja preko Babića u 23. minuti smanjuje na 1:3. Ipak, Zvezda vrlo brzo, samo dva minuta nakon tog gola, ponovno povećava svoju prednost. Strelac za 1:4 bio je Cvik, a aistirali su mu Brkušanin i Čegrintsev. golova nije bilo do 35. minuta kada je Cvik svojim drugim golom, na asistenciju Podunavcai Brkušanina, doveo četu Jovice Rusa u vodstvo od 1:5.\nPoslednji period nam nije doneo ništa novo. Vojvodina nije uspela da iskoristi u periodu od 46. do 48. minuta dva igrača više na ledu, a to je znalački kaznio kapiten Brkušanin (asistencija Čegrintsev) za vodstvo od 1:6. U poslednjih 9 minuta susreta trener Rus je dao priliku rezervnom golmanu Stepanoviću koji je zamenio na golu Rankovića. Do kraja utakmice nije bilo golova, a Zvezda se ovom pobedom učvrstila na vrhu tabele IHL takmičenja.\nZvezda je nastupila u sastavu: Ranković, Stepanović, Anić, Brkušanin, Čegrintsev, Daniel, Gaidaš, Janković, Kerezović, Kulešov, Marković, Novaković, Podunavac, Popravka, Ristić, Sabadoš, Vukićević, Vuković, Cvik. Trener: Jovica Rus\nSvoj sledeći meč crveno-beli igraju u subotu (19. januar), u Ljubljani, protiv ekipe Slavije.


Tog 41-godišnjeg čoveka je udario auto na kružnom toku kod stadiona De la Lus, rekao je za AFP portparol policije u Lisabonu.\nPošto je osoba koa je bila za volanom povezana s Benfikom, policija istražuje da li je to bilo ubistvo.\nPo zvaničnoj stranici koju na Fejsbuku ima Bruno de Karvaljo, predsednik Sportinga, pokojnik je Marko Fićini, član "Setebela", jedne od grupa radikalnih navijača italijanskog kluba Fjorentina.\nPogibija se dogodila uoči derbija dva kluba iz Lisabona, među čijim navijačima su sukobi česti.\nOba lisabonska kluba su na zvaničnim sajtovima objavila da žale zbog tragičnog događaja.\nSporting iz Lisabona i Fiorentina imaju bliske veze, te navijači oba kluba redovno putuju na utakmice da bi podržali jedni druge.


AMBASADA SAD: Zaključci NSRS ugrožavaju mirnu budućnost BiH | Banjaluka.net\nAMBASADA SAD: Zaključci NSRS ugrožavaju mirnu budućnost BiH\nSjedinjene Američke Države podržavaju ključnu ulogu i neupitni mandat visokog predstavnika u praćenju i podršci provedbi civilnog aspekta Dejtonskog mirovnog sporazuma.\nOvo se navodi u odgovoru Ambasade SAD u Bosni i Hercegovini (BiH) na upit za komentar o zaključcima koje je entitetska Narodna skupština Republike Srpske (RS) usvojila 11. maja, prenosi Slobodna Bosna.\nIz Ureda za odnose s javnošću Ambasade SAD u BiH podsjećaju kako BiH mora zadovoljiti konkretne kriterije koje je ustanovilo Vijeće za provedbu mira kako bi se okončala međunarodna supervizija.\nSkupština RS je 11. maja razmatrala zahtjev visokog predstavnika Valentina Inzka u BiH u kojem je tražio da se ponište povelje osuđenima za ratne zločine.\nOva zakonodavna institucija je u zaključcima odbacila bonska ovlaštenja visokog predstavnika, ocjenjujući da je visoki predstavnik “izašao iz pravnog okvira svog djelovanja koji je utvrđen Aneksom 10 Dejtonskog mirovnog sporazuma, jer je protuzakonito i protuustavno prisvojio zakonodavna, izvršna i sudska ovlaštenja”.\nAmbasada SAD u BiH ocjenjuje da odluka Skupštine RS da odbaci zahtjev visokog predstavnika u BiH o poništavanju povelje osuđenima za ratne zločine “vrijeđa žrtve i produbljuje patnje žrtava i njihovih porodica”.\nOvaj zahtjev Inzko je uputio 2. februara u pismu u kojem navodi da su među nagrađenima bili i ratni zločinci Radovan Karadžić, Momčilo Krajišnik i Biljana Plavšić, “čiji su postupci tokom oružanog sukoba šokirali svijet i uzrokovali nezamislive ljudske patnje”.\nIz Ambasade SAD navode i da se time “istovremeno ugrožava mirna budućnost Bosne i Hercegovine”.\n“Presude za ratne zločine ukazuju na individualnu odgovornost i ne odnose se na jedan narod u cjelini. Mi smo i dalje razočarani retorikom koja dovodi u pitanje ove osnovne činjenice. Pozivamo sve u BiH da se fokusiraju na izgradnju uzajamnog povjerenja koje je neophodno da bi svi građani mogli uživati u mirnoj budućnost”, rečeno je za RSE iz Ambasade SAD-a u BiH.\nUred visokog predstavnika BiH (OHR) je u periodu od 1997. do 2012. godine, zahvaljujući bonskim ovlastima, nametnuo oko 900 odluka.\nU nekoliko navrata prethodnih godina visoki predstavnik Valentin Inzko najavljivao je mogućnost korištenja bonskih ovlasti, ali nikada ih nije upotrijebio.\nVijeće za implementaciju mira u BiH (PIC) dalo je na sastanku u Bonu u decembru 1997. godine visokom predstavniku u BiH mogućnost korištenja bonskih ovlaštenja.\nPIC je tada, razrađujući Aneks 10 Dejtonskog mirovnog sporazuma, kojim su definisana ovlaštenja visokog predstavnika, omogućio visokom predstavniku da smijeni s dužnosti javne zvaničnike koji krše zakonski preuzete obaveze i Dejtonski mirovni sporazum te da, kada to smatra neophodnim, nametne ključne zakone ukoliko ih ne usvoje zakonodavna tijela BiH.


U Nišu posao traži 24.360 ljudi, najviše sa srednjim stručnim obrazovanjem\n► U Nišu posao traži 24.360 ljudi, najviše sa srednjim stručnim obrazovanjem\nPosao u Nišu traži 24.360 ljudi, a najveći broj nezaposlenih je sa četvrtim stepenom stručne spreme 12.124 i sa trećim stepenom, 8.561.\nPortparol niške filijale Nacionalne službe za zapošljavanje (NSZ) Vladan Krstić rekao je za Betu da je među nezaposlenim visokoškolcima najviše diplomiranih ekonomista, pravnika i lekara, a među nezaposlenim srednjoškolcima najviše je gimnazijalaca, ekonomskih tehničara i trgovaca.\n"Do zaposlenja najlakše dolaze osobe elektro i mašinske struke, kako sa srednjom školom tako i sa fakultetom. Deficitarna zanimanja su profesori nemačkog jezika, farmaceuti, IT stručnjaci, kao i neka zanatska zanimanja, kao što su vodoinstalateri i električari", rekao je Krstić.\nPrema podacima niške filijale NSZ, broj nezaposlenih lica u Nišu smanjen je u odnosu na isti period prošle godine za 13,8 odsto, na području Nišavskog okruga broj nezaposlenih smanjen je za 11,1 odsto.\nNa području Nišavskog okruga bez posla je u aprilu bilo 37.112 osoba.\nDve osobe lakše su povređene kada je njihov automobil izleteo sa puta i prevrnuo se u centru Novog Sela kod Niša.U automobilu su bili mladić (20) i devojka (19), a udes se dogodio sinoć oko 23...\nŽena i pet dečaka povređeni u udesu kod Niša\nŽena (38) i pet dečaka povređeni su kada je "reno tvingo" udario u zaštitnu ogradu i prevrnuo se kod nadvožnjaka na putu od Niša prema Gornjoj Vrežini.\nPad nezaposlenosti u Srbiji ispod deset odsto treba više da zabrinjava kreatore ekonomske politike nego da ohrabruje zbog deficita radne snage i odsustva političke volje da se takvi trendovi...\nDemineri Centra za razminiranje Srbije i udruženja "Stop minama" sa Pala, iz Republike Srpske (BiH), otkrili su proteklih dana i obezbedili na fudbalskom igralištu u Medoševcu kod...


Srbija prva u regionu u kojoj EBRD pokreće inicijativu Trade Ready | EurActiv Srbija\nMala i srednja preduzeća u Srbiji, koja nastoje da poboljšaju svoju konkurentnost i postignu uspeh na međunarodnim tržištima, moći će da iskoriste pogodnosti nove EBRD inicijative za podršku trgovini, koja je predstavljena 3. oktobra u Beogradu.\nEBRD inicijativa Trade Ready, koju su finansijski podržale Evropska unija i Luksemburg, kreirana je da malim i srednjim preduzećima koja se bave uvozom i izvozom olakša pristup finansiranju i poslovnom savetovanju od strane EBRD-a.\nUključivanje u međunarodne trgovinske tokove koje je u porastu predstavlja priliku ali i izazov za mala i srednja preduzeća u mnogim zemljama u kojima EBRD investira. S tim u vezi, kako bi obezbedile prisustvo na međunarodnim tržištima, za srpska preduzeća je ključno da unaprede svoju konkurentnost.\nTrade Ready inicijativa ima za cilj da pomogne u rešavanju ovih i sličnih pitanja: planirane aktivnosti uključiće obuke za finansiranje trgovinskih poslova, poslovno savetovanje za mala i srednja preduzeća, mogućnosti povezivanja sa lokalnim bankama, kao i dijalog u domenu javnih politika u cilju poboljšanja regulatornog okruženja.\nDok banke mogu očekivati nove klijente uvođenje proizvoda za trgovinsko finansiranje, preduzeća će imati koristi od boljeg pristupa finansiranju i mogućnosti da prošire poslovanje na međunarodna tržišta.\nTrade Ready će proširiti delokrug aktivnosti koje su već obuhvaćene EBRD programom za unapređenje trgovine (Trade Facilitation Programme) kao i Inicijativom za mala preduzeća (Small Business Initiative). Nakon uspostavljanja Trade Ready inicijative u Srbiji, ista će biti predstavljena i u drugim zemljama u kojima EBRD investira.\nTrade Facilitation Programme je kreiran da promoviše i omogući međunarodnu trgovinu između zemalja u kojima je EBRD prisutan. Od početka programa 1999. godine, EBRD je finansirao preko 22.500 stranih transakcija ukupne vrednosti preko 16,5 milijardi evra. Trenutno, preko stotinu banaka izdavalaca u 26 zemalja učestvuje u programu, zajedno sa preko 800 potvrđujućih banaka i njihovih ekspozitura širom sveta.\nPutem Inicijative za mali biznis, EBRD malim i srednjim predizećima omogućuje pristup znanju i savetima kako bi im pomogla da se razviju, budu uspešni u svom poslu i postanu razvojni motor lokalnih ekonomija i čitavih regiona. Tokom 25 godina, program je obezbedio više od 400 miliona evra donatorskih sredstava za pomoć 22.000 malih i srednjih preduzeća u zemljama u kojima EBRD investira.\nU Srbiji EBRD je vodeći investitor sa preko 4,8 milijardi evra investiranih u 222 projekata do danas. Podrška Srbiji u pripremanju tokom procesa pridruživanju Evropskoj uniji jedan je od glavnih prioriteta banke.


Kotorski pomorac izabrao samoizolaciju za dobrobit drugih\nOdlučio sam da nakon iskrcaja s broda, a prije odlaska kući, odem u samoizolaciju, jer u porodici imamo i dijete i starije osobe, kaže za Radio Slobodna Evropa (RSE) Marko Burić, pomorac iz Kotora koji se prije dvadesetak dana vratio u Crnu Goru.\n"Mislim da u situaciji kada je cijeli svijet postao karantin, trebamo preduzeti sve moguće preventivne mjere", navodi naš sagovornik.\nNakon pet mjeseci rada na brodu jedne njemačko-singapurske kompanije, iskrcao se u Južnoj Koreji sa još jedanaest pomoraca iz Ukrajine, Rumunije i Filipina, i krenuo ka Crnoj Gori.\n"Prolazite naravno termalne kamere, temperatura se mjeri na svakom ulasku i izlasku iz aviona u svim državama koje sam prošao na tom putu – u Koreji, u Dohi i Beogradu, prije nego sam sletio na podgorički aerodrom", priča Marko koji sa aerodroma nije otišao svojoj porodici, već u stan-karantin gdje je sam proveo naredne dvije sedmice.\nMislio sam da je bolje posle toliko vremena još se strpiti tih četrnaest dana i doći doma mirne glave i čiste savjesti svojoj porodici, nego razmišljati što može da se desi\n- kaže Marko\nPorodica je Marku unaprijed obezbijedila hranu i dnevne potrepštine, a on je svaki dan tri puta dnevno sebi mjerio temperaturu; kaže da je i nekoliko puta testirao krv, i pomno pratio hoće li se pojaviti kašalj ili drugi simptomi korona virusa kao što su otežano disanje i iscrpljenost.\n"Karantin nije lak, nije bilo lako stojati u Podgorici i razmišljati o tome kako su moji doma koje sam jedva čekao da vidim posle pet mjeseci; ali opet, mislio sam da je bolje posle toliko vremena još se strpiti tih četrnaest dana i doći doma mirne glave i čiste savjesti svojoj porodici, nego razmišljati što može da se desi, jer vidimo da je cijeli svijet postao jedan veliki karantin", kaže ovaj mladi Kotoranin koji poslednjih dvanaest godina plovi kao prvi oficir palube.\nMarko pojašnjava da se samostalno odlučio na karantin i zato što je mnogo prije nego je na ovim geografskim širinama korona virus počeo da uzima maha, vidio u Kini i Koreji kako ljudi djeluju preventivno.\nPropisi brodskih kompanija\nI brodarske kompanije, kao ona na kojoj je plovio, imaju striktne propise prevencije i zaštite u suočavanju sa posljedicama korona virusa, pa i pri iskrcaju pomoraca koji na povratku kući najčešće moraju proći nekoliko aerodroma.\nPomorcima tek predstoji borba sa posljedicama pandemije na ekonomiju brodarskih kompanija\nNo, nisu svi bili Markove sreće da stignu do Crne Gore nakon iskrcaja s broda. Bilo je pomoraca koji su, prema informacijama Udruženja pomorskih kapetana, zbog problema na tranzitnim aerodromima, otkazanih letova i novouvedenih mjera za suzbijanje korona virusa širom svijeta, čak vraćani iz Beograda kao poslednje tranzitne vazdušne luke na svoju početnu tačku putovanja.\nI dok jedni ne mogu da se iskrcaju, drugi se ne mogu uskoro nadati ukrcaju, pa pomorcima tek predstoji borba sa posljedicama pandemije na ekonomiju brodarskih kompanija. Sada, kaže Marko Burić, najvažnije je svladati pandemiju:\n"Mogu jedino da poručim i pomorcima i svima ostalima da ostanu doma, da prate uputstva medicinskih radnika i ljudi zdravstvene struke. Nadam se u samosvjesnost ljudi, svih nas, nadam se u zdravu pamet da ćemo se uspjeti izboriti, i da će se u što skorije vrijeme virus početi povlačiti, i nestati."\nKotoranin Marko Burić je jedan od oko 3.000 pomoraca iz Crne Gore koji su zaposleni na stranim brodarskim kompanijama širom svijeta.\nDopisnica Radija Slobodna Evropa iz Budve.\nPosle odluke Srbije, Crna Gora traži tržišnu alternativu\nKorona zamrzla političke borbe u Crnoj Gori\nCrna Gora: Nema zaraženih, hapšenje zbog lažnih vijesti, SPC ne odustaje od litija


DF: Tanok se integrisao u crnogorske narko kartele – Borba\nDF: Tanok se integrisao u crnogorske narko kartele\nČarls Tanok je prije neki dan bio u Podgorici da na kraju mandata specijalnog izvjestioca za Crnu Goru primi poslednji bakšiš od predstavnika narko kartela Mila Đukanovića, saopšteno je iz DF-a.\n“Tanok je u toku svog mandata bestidno lagao o stanju u Crnoj Gori za prljavi novac od trgovine narkoticima. Njega nije bilo briga za stvarno stanje i napredak Crne Gore već je pravio u njoj poslovne aranžmane a sve to su mu omogućavali Đukanović i narko karteli. Za sve svoje prljave radnje od njih je dobio orden a kako saznajemo pridružiće se i nizu evropskih korumpiranih političara sa nekretninom na crnogorskom primorju. Tanok teško može svojim biračima da objasni kako prima orden od predstavnika narko kartela koji je planirao da ubaci 20 tona kokaina na teritorije SAD i Velike Britanije. Da li su njegovi birači uopšte znali za njegove veze sa mafijom”, navodi se u saopštenju.\nNajavljujući da će se vratiti da vidi evropsku zastavu u Podgorici Tanok se očigledno nudi da i u penzinerskim danima opslužuje crnogorsku mafiju.\n“Žalosno je da se “proces napretka i pridruživanja” dešava u kontrasmjeru pa tako evropski parlamentarci i političari integrišu sebe u prljave radnje režima i pristupaju mafiji, dok njihovi džepovi napreduju a za to vrijeme od napretka i pridruživanja Crne Gore Evropskoj uniji nema ništa”, zaključuje se u saopštenju.\nKo su glavni kandidati na nedjeljnim izborima u Grčkoj


Odbor direktora Trayal korporacije | Unija Poslodavaca Srbije\nU prostorijama Unije poslodavaca Srbije danas je održana sednica Odbora direktora Trayal koporacije. Ova kompanija najveći je poslodavac u Rasinskom okrugu i jedan od najvećih u Srbiji. Na sastanku su razmatrani poslovni rezultati u 2021. godini, kao i poslovni planovi za naredan period.\nPrethodni period u ovoj kompaniji obeležili su dobri poslovni rezultati, ali i snažan investicioni ciklus. Deo investicija je i nedavno otvaranje nove fabrike Obilićevo, objekta značajnog ne samo za Trayal i grad Kruševac, već i za celokupnu odbrambenu industriju Srbije.


Sutra u Požarevcu letnje vreme, temperatura do 31 stepen, u utorak kiša • Poportal\nSutra u Požarevcu letnje vreme, temperatura do 31 stepen, u utorak kiša\nU Srbiji će sutra biti veoma toplo, pre podne pretežno sunčano, posle podne umereno oblačno.\nVetar će biti slab i umeren, južni, jugoistočni, uz jutarnju temperaturu od 12 do 17, i najvišu dnevnu od 27 do 31 stepen, prognoza je Republičkog hidometeorološkog zavoda (RHMZ).\nI u Požarevcu će sutra biti veoma toplo, pre podne pretežno sunčano, posle podne umereno oblačno, uz slab i umeren južni i jugoistočni vetar.\nJutarnja temperatura biće oko 17 stepeni, a najviša dnevna oko 30 stepeni.\nPrema izgledima za narednu sedmicu, u utorak se očekuje prolazno naoblačenje, mestimično sa slabom kišom ili lokalnim pljuskovima sa grmljavinom, pojačanim severozapadnim vetrom i osetnim padom temperature – u većini mesta za pet do 10 stepeni, dok će se na jugu zemlje i dalje zadržati toplo.\nNa severu do subote ponege se očekuje kratkotrajna kiša, a od nedelje uz više oblačnosti kiša se očekuje i u ostalim krajevima.\nArsić osudio demoliranje automobila članice SNS\nZZJZ Požarevac: u Braničevskom okrugu 131 zaraženi, u Podunavskom 225\nCrveni krst Požarevac obeležio Međunarodni dan volontera


Bela Crkva: Loša godina za jabuku - Voćarstvo | Agroklub.rs\nBela Crkva: Loša godina za jabuku\nRod jabuke u Beloj Crkvi manji je za 50%. Voćari nestrpljivo iščekuju cenovnik, najavljujući da bi početna cena trebalo da bude 40 dinara za kilogram.\nFoto: DataHamster / Flickr\nOpština Bela Crkva sa zasadima jabuka, koji se prostiru na čak 500 ha, ubraja se u najveće proizvođače tog voća u južnobanatskom regionu. Ta opština spada među tri najveća izvoznika jabuke u Srbiji, sa prosečnim godišnjim izvozom od gotovo 10 hiljada tona i to uglavnom na rusko tržište.\nMeđutim, kako prenosi RTS, ove godine to neće biti moguće, zato što je rod manji za oko 50%. Belocrkvanski voćari nestrpljivo iščekuju cenovnik, jer ako cena bude kao prošlogodišnja, od zarade neće biti ništa.\nLoše vremenske prilike uzele danak\nVoćari iz Bele Crkve tvrde da 2017. godina nije bila dobra ni za jednog poljoprivrednog proizvođača, pa tako ni za njih. Uprkos ranijim prognozama da će rod jabuke biti na nivou lanjskog, prolećni mrazevi, aprilski sneg i najzad dva sušna letnja meseca uzeli su danak u voćnjacima. Voćar Milisav Anđelković žali se da je situacija vrlo loša, rod je mali, kvalitet slab, ali je "utešno" to što loša situacija kada je o jabuci reč nije pogodila samo naše proizvođače.\nJabuka podbacila u celoj Evropi\nNa sastanku Evropske komisije, na čijem je dnevnom redu bila procena ovogodišnjeg roda voća, utvrđeno je da u celoj Evropi, u odnosu na 2016. godinu, jabuke ima manje za 23%. Sve to bi trebalo da garantuje višu cenu tog voće na tržištu, iako je, za sada, to sve na nivou kalkulacija.\nU Poljskoj rod jabuke manji za 30%\nDirektor PIK "Južni Banat" Goran Zabrkić ističe da i veliki proizvođači jabuke poput Poljske, koji diktiraju cenu ovog voća na evropskom tržištu, imaju slabiji rod. On navodi da Poljaci imaju manji rod za oko 30%, a slična situacija je i u Italiji, Francuskoj, Nemačkoj i Belgiji.\nVoćari očekuju početnu cenu jabuka od 40 din/kg\nProšlogodišnja početna cena sorte ajdared, koja je i najjeftinija, iznosila je 22-23 din/kg krajem septembra, kada je počinjala berba, a u decembru je dostizala i 40 din/kg. Međutim, ove sezone cena ajdareda bi na početku berbe trebala da iznosi bar 40 dinara po kilogramu, da bi voćari mogli da ostvare ikakvu zaradu, naročito ako se ima u vidu to da je rod koj pojedinih voćara čak za 50% manji.\nNajkvalitetnije jabuke odlaze u Rusiju\nPrema rečima proizvođača iz Bele Crkve, berba će početi ovih dana, odnosno oko dve sedmice ranije nego obično. Kako kažu, jabuku prve i druge klase planiraju da izvezu na rusko tržište, dok će jabuke sa manjim oštećenjima završiti na domaćim pijacama ili u industrijskoj preradi.\nJabuka Voće Voćarstvo Srbija Bela Crkva Banat Agroklub Cena Izvoz Rusija Goran Zabrkić PIK Južni Banat Milisav Anđelković Poljska Evropa


"Ponosan sam na ovu grupu igrača, kako radi. Postoji veliki motiv, inat i želja da se nadmećemo sa najboljima. Siguran sam da ćemo dati sve od sebe na svim utakmicama, da se nećemo predavati. Gledaćete reprezentaciju koja igra sa puno srca, odgovornosti i motiva za svoju zemlju", rekao je Perić na konferenciji za novinare u Beogradu.\n"Da smo mogli da biramo, to bi drugačije bilo... Ali, svaki sportista želi da se nadmeće sa najboljima. Niko od nas nije razmišljao da igra za utešna mesta. Znanje imamo i verujem da ćemo to pokazati", istakao je selektor.\n"Ima li šta lepše od toga da se otvori takmičenje pred domaćinom? Opterećenje je na njima jer moraju da pobede. Mi se spremamo za borbu, imamo cilj. To je praznik i tako treba da se doživljava", kazao je Perić.\nPerić je naveo da će poslednja utakmica "kako god bilo" biti za prolaz u drugu fazu, ali da će njegova ekipa ići na pobedu u svakom duelu.\n"Pripremamo se za opterećenje i pritisak, ali niko nije postao šampion bez pritiska, ja ne poznajem takve. Ko ne voli da odgovara za ono što radi, a da ima kvalitet? Ako zaslužimo da se traži više od nas, to znači da smo na dobrom putu i da smo uradili nešto ispravno. Ovi momci imaju možda i najteži zadatak do sada", kazao je Perić.


Otkazani svi letovi sa aerodroma u Hongkongu, glavni terminal pun demonstranata (VIDEO) - Infobrif\nOtkazani svi letovi sa aerodroma u Hongkongu, glavni terminal pun demonstranata (VIDEO)\nObjavljeno 12.08.2019. u 12:44\nOtkazani svi letovo za danas zbog protesta na glavnom terminalu aerodroma u Hongkong, saopštila je uprava ovog aerodroma.\nHolovi glavnog terminala od petka su puni demonstranata u crnom koji sede i dočekuju putnike.\nVučić: Taksista na aerodromu napao člana CarGo\nLažna uzbuna u Amsterdamu: Vojna policija opkolila avion…\nNova stranka: Režimu interes vlasnika Er Srbije ispred…\nPrema navodima policija, na aerodromu ima oko 5.000 demonstranata.\nJKP „Beogradski vodovod i kanalizacija“ apeluje na sugrađane da racionalno koriste vodu\nStiže prvi uređaj sa novim „Huawei“ operativnim sistemom „Harmony“\nLažna uzbuna u Amsterdamu: Vojna policija opkolila avion nakon što je pilot greškom…\nNova stranka: Režimu interes vlasnika Er Srbije ispred interesa građana\nOteta deca u zagrljaju majke, Slavica Burmazović: Danas je prvi dan našeg budućeg…


NAJRIZIČNIJE GRAĐEVINARSTVO I ŠUMARSTVO Za sedam meseci smrtno stradala četiri radnika – OnlineVesti\nNAJRIZIČNIJE GRAĐEVINARSTVO I ŠUMARSTVO Za sedam meseci smrtno stradala četiri radnika\nby admin August 27, 2020, 12:25 am 1.7k Views\nNa svom radnom mestu u Srpskoj su, od januara do kraja jula ove godine, smrtno stradala četiri zaposlena, a poginuli su jedan građevinar, dva radnika u šumarstvu i drvnoj industriji, te jedan u rudarstvu.\nU ovom periodu, 42 radnika pretrpela su teže povrede na radu kojih je najviše zabeleženo u šumarstvu i drvnoj industriji – 15 i u građevinarstvu – deset. Jedan radnik je zadobio teške povrede u elektroprivredi, a njih 16 u ostalim delatnostima, podaci su Inspektorata RS.\nPoslednja pogibija na radnom mestu ove godine desila se 24. jula, kada je G. V. (53) iz Banjaluke smrtno stradao nakon pada sa objekta u izgradnji i poginuo. Nesretni radnik je, kako su potvrdile njegove radne kolege, pao sa visine od 15 metara, a preminuo je odmah nakon pada sa krova zgrade.\nU poređenju sa istim periodom lane, od početka januara do kraja jula 2020, broj teško povređenih radnika u građevinarstvu veći je za četiri, a u šumarstvu i drvnoj industriji za tri. Za sedam meseci lane, teško je povređeno 56 zaposlenih, dok je smrtno stradalo ukupno šest radnika.\nU Inspektoratu RS naglašavaju da se, među najrizičnijim delatnostima, i dalje izdvajaju građevinarstvo, elektroprivreda, te šumarstvo i drvna industrija.\nGrađevinci najrizičnija delatnost\n– U ovim delatnostima, posmatrano po godinama, postoji kontinuitet nastanka povreda na radu – kaže za Srpskainfo načelnica Odeljenja za odnose sa javnošću u Inspektoratu RS Dušanka Makivić.\nNaglašava da, u primeni mera bezbednosti i zdravlja na radu, odgovornost imaju i poslodavci i radnici.\n– Poslodavci su obavezni da organizacijom i sprovođenjem mera zaštite na radu osiguraju uslove za bezbedan rad. Radnici svoj doprinos unapređenju bezbednosti i zdravlja na radu daju postupajući u skladu s propisanim pravilima zaštite na radu, izvodeći radne zadatke na pravilan način i koristeći odgovarajuću zaštitnu opremu. Apelujemo na poslodavce i radnike da zajedničkim angažovanjem doprinesu razvijanju svesti o značaju bezbednosti i zaštite zdravlja na radu – poručuje Makivićeva.\nIz Sindikata građevinarstva RS više puta su naglasili da je Zakon o zaštiti na radu dobar, ali da je problem u tome što se on ne sprovodi, te da inspekcije moraju da rade više i rigoroznije.\n– Objekti i radnici moraju da budu obezbeđeni kako treba, poslodavci da poštuju zakon, a radnici obavezno da reaguju ako uoče nepravilnosti. Jasno je da su radnici dosta ograničeni, jer im posao treba, pa neće da se bune – naglasili su iz ovog sindikata.\nRepublička inspekcija rada je za šest meseci 2020. u oblasti zaštite na radu obavila 637 kontrola, od čega su u 243 slučaja utvrđene nepravilnosti. S ciljem otklanjanja utvrđenih propusta subjektima, izrečeno je 190 upravnih mera, dok je zbog počinjenih prekršaja izdato 42 naloga u vrednosti od 76.900 KM, a nadležnom sudu je podneseno osam prijava.\nLane poginulo 11 radnika\nLane se u oblasti nadzora inspekcije rada dogodilo devet smrtnih povreda na radu, od čega četiri u građevinarstvu, po jedna u elektroprivredi, tekstilnoj industriji i šumarstvu i drvnoj industriji, te dve u ostalim delatnostima. U oblasti nadzora tehničke inspekcije u sektoru rudarstva dogodile su se dve povrede sa smrtnim ishodom. Zabeležena je i ukupno 91 teža povreda na radu, od čega 19 u šumarstvu, 12 u građevinarstvu, pet u elektroprivredi, po jedna u hemijskoj i tekstilnoj industriji, 52 u ostalim delatnostima, te jedna u oblasti rudarstva.\nBONUS VIDEO: Perač prozora visi sa zgrade


Brnabić: Inicijativa "Otvoreni Balkan" otvorena za sve - Ekonomija - Dnevni list Danas\nPočetna » Vesti » Ekonomija » Brnabić: Inicijativa „Otvoreni Balkan“ otvorena za sve\nMnogi ljudi, pa i evropski političari, imaju narativ da je inicijativa „Otvoreni Balkan“ uspela da razjedini region umesto da ga ujedini, ali mislim da je to tako zato što su neki uložili mnogo resursa da se takav narativ zapati, ocenila je danas premijerka Ana Brnabić u izjavama za medije posle učešća na konfernciji u Firenci.\nBrnabić je posle učešća na panelu „Кriza i promene – Evropska perspektiva Zapadnog Balkana“ u okviru Кonferencije o stanju u Uniji, u organizaciji Evropskog univerzitetskog instituta, za domaće medije izjavila da je inicijativa „Otvoreni Balkan“ otvorena za sve, ali da nikoga neće moliti da joj se priključi.\n„Mi i naši partneri u inicijativi, Severna Makedonija i Albanija, konstantno pozivamo sve ostale da se priključe. Sigurna sam da će privreda i stanovnici ostalih zemalja i teritorija, kada vide prednosti te inicijative, izvršiti pritisak na političare da batale prazne priče i da se posvete pragmatičnim stvarima koje znače bolji kvalitet života i konkurentniju ekonomiju na Zapadnom Balkanu“, rekla je Brnabić.\nBrnabić je tokom boravka u Firenci razgovarala sa visokim predstavnikom Evropske unije za spoljnu politiku i bezbednost Đosepom Boreljom o dijalogu Beograda i Prištine, proširenju Unije, kao i o situaciji u Ukrajini.\n„Kada je reč o dijalogu, tu nemamo preterano dobre vesti, a verujem da će o tome više govoriti predsednik Srbije Aleksandar Vučić večeras tokom obraćanja naciji, ali dajemo sve od sebe i uvek šaljemo poruku da su nam danas najvažniji regionalna stabilnost, mir i saradnja, i da je to ono što će nam omogućiti prostor za ekonomski razvoj u ovim izuzetno teškim vremenima za evropski kontinent“, kazala je Brnabić.\nPodsetila je i da se danas sve češće postavlja pitanje da li EU treba da donese političku odluku da se proširi i da primi Srbiju i Crnu Goru što pre u članstvo, ili treba da se nastavi „dosta birokratski“ proces pridruživanja koji podrazumeva različite reforme.\nAna BrnabićOtvoreni Balkan


Vesti\t27.09.2017 16:22\nZnajući da bilo koji vid pomoći nikad nije na odmet onima kod kojih vladaju goleme nesreće i da deca uvek najviše pate, brižne donatorke iz Frankfurta prikupile su i sa ljubavlju spakovale polovnu dečju obuću i odeću, ali i igračke.\nOdluku kome će to sve biti uručeno prepustili su novinarima Humanitarnog mosta, sasvim sigurni da će njihova pomoć otići u prave ruke. Narednih dana ovaj paket stićiće na adresu Odbora za ljudska prava Majdanpek, koja brine za 3.000 ugroženih sa ovog područja. Razlog tome je i što su u ovom kraju mnoge porodice ostale bez ikakvih primanja, mahom zbog propadanja nekad najvećih kompanija, a službe socijalne zaštite ne mogu da odgovore na potrebe osiromašenog stanovništva.\nOtuda i odluke da ovaj paket ode upravo u ruke dečice iz ovog kraja. A kome sve i koliku radost će doneti njihove dobročiniteljke iz Nemačke saznaće u jednom od narednih izdanja našeg lista, kako bi bar na taj način mogle da podele radost sa onima na koje su mislile.


Ahtisari predlaže nezavisnost Kosova : Nadlanu.com\nAhtisari predlaže nezavisnost Kosova\nObjavljeno 26. mar 2007. / 00:00:00\nBEOGRAD, 26. marta 2007. (Beta) - Specijalni izaslanik UN Marti Ahtisari predložio je, u izveštaju Savetu bezbednosti UN, da status Kosova bude nezavisnost pod nadzorom međunarodne zajednice.\nPosle godinu dana direktnih pregovora i konsultacija, Beograd i Priština nisu uspeli da se dogovore oko statusa Kosova. Obe strane su ostale pri suprotstavljenim stavovima. Smatram da je iscrpljena svaka mogućnost dogovora oko statusa Kosova, navodi se u Ahtisarijevom izveštaju koji je danas prosleđen Savetu bezbednosti.\n"Posle pažljivog razmatranja nedavne istorije Kosova, realnog stanja na Kosovu danas i pregovora na kojima su učestvovale sve strane, došao sam do zaključka da je jedino odrzivo rešenje za Kosovo nezavisnost, koju bi u početku nadgledala međunarodna zajednica", navodi se u izveštaju.\nNezavisnost Kosova je jedino realistično rešenje, navodi se u izveštaju i dodaje da kosovske institucije moraju dalje da se razvijaju uz međunarodnu pomoć i nadzor.\nU izveštaju se dodaje i da kosovski Srbi moraju da aktivno učestvuju u kosovskim institucijama.\n"Mojim predlogom obezbeđuju se osnove za buduće nezavisno Kosovo koje je održivo i stabilno i gde će sve zajednice živeti u miru i dostojanstvu", naveo je Ahtisari i dodao da je za ekonomski razvoj Kosova potrebna stabilnost "koju može da pruži samo nezavisnost".\n"Kosovo je jedinstven slučaj koji zahteva jedinstveno rešenje. On nije presedan za druge nerešene konflikte", zaključuje se u izveštaju Ahtisarija.


Usluge - ATM Lazić doo Novi Sad: Automatika, Telekomunikacije, Merenja\nBavimo se raznim vrstama servisiranja iz oblasti elektronike i pneumatike, kao i servisiranjem elektromotornih pogona. Vršimo izradu mašinskih delova potrebnih za industriju i održavamo mašine u grafičkoj, procesnoj i mašinskoj industriji.\nVišegodišnje iskustvo u oblasti elektrotehnike, elektronike, automatike, mašinstva i pneumatike daje nam mogućnost da efikasno, brzo, pouzdano i kvalitetno vršimo servis mašina, ali i kompletnih pogona u oblasti procesne industrije. Efikasna inženjerska rešenja uz ugradnju visokokvalitetne opreme stavljaju nas u poziciju lidera u oblasti automatizacije, upravljanja, merenja i regulacije u industriji. Shodno tome remont pogona i mašina biće kvalitetno urađen, a uz to trudimo se da sistem (mašina, pogon) bude visoko-funkcionalan, a ujedno jednostavan i lak za održavanje.\nKorišćenjem najnovijih software-skih paketa, merno-regulacione opreme, kao i mogućnosti da sami izrađujemo mašinske delove stare sisteme vrlo lako prevodimo u formu savremenih automatizovanih sistema. To omogućava povećanje kapaciteta i produktivnosti, veću efikasnost uz manji utošak energije, kao i skraćenje vremena proizvodnje.\nATM obrada metala:\nStruganje (univerzalni strugovi i (C)NC strug)\nGlodanje (univerzalne glodalice)\nSavijanje metala (mehanička presa 2 m širine, do 5 mm debljine materijala)\nMakaze za metal (sečenje materijala do 3m širine i do 5mm debljine)\nZavarivanje ( MIG-REL-TIG, Spot)


Postanite MladGrad! - Strukturirani dijalog\n11 јула, 2018 13 јула, 2018 Novosti\nNACIONALNA OMLADINSKA PRESTONICA SRBIJE 2018.\nNagradu MladGrad ustanovilo je 2010. godine udruženje Građanske inicijative. Cilj dodele ove nagrade je da odavanje priznanja za ukupan doprinos lokalne samouprave unapređenju položaja mladih. Pored toga, nagrada ima za cilj i da podstakne lokalne samouprave da učine više ka unapređenju položaja mladih u Srbiji i dodatno osnaže mlade da aktivno učestvuju u procesima donošenja odluka. Od 2016. godine, Građanske inicijative su dodelu nagrade MladGrad prepustili Krovnoj organizaciji mladih Srbije (KOMS).\nMladGrad je sada priznanje koje dodeljuje KOMS svake godine, i to na Međunarodni dan mladih, 12. avgust. Nagrada se dodeljuje jedinici lokalne samouprave za sveukupan doprinos unapređenju položaja mladih u lokalnoj zajednici i to na predlog udruženja mladih i/ili za mlade koji nominuje svoju lokalnu zajednicu za MladGrad, na osnovu dosad postignutih rezultata po pitanju mladih i u oblasti omladinske politike. MladGrad je priznanje lokalnoj samoupravi i zajednici za istinsko uključivanje mladih u najrazličitije procese lokalnih vlasti, kao i ulaganje u kreiranje podsticajnog okruženja za unapređenje položaja i zadovoljavanje potreba mladih u društvu.\nDodelu nagrade MladGrad podržava Ministarstvo omladine i sporta Republike Srbije.\nNAČIN I USLOVI PRIJAVE:\nKandidaturu odnosno nominaciju za MladGrad podnosi udruženje mladih/za mlade, samostalno ili u partnerstvu sa drugim udruženjem mladih/za mlade, kancelarijom za mlade i/ili drugom lokalnom ustanovom/institucijom koja doprinosi unapređenju omladinke politike u lokalnoj zajednici (nije neophodno imati potpisan protokol o saradnji).\nPrijava se podnosi putem sledećeg linka najkasnije do 23. jula 2018.godine do 23:59h.\nPostavljeni kriterijumi iz aplikacionog formulara nisu obavezni, te NIJE NEOPHODNO da ispunjavate SVE kriterijume konkursa kako biste učestvovali.\nIzvori verifikacije kriterijuma nisu definisani, stoga budite slobodni i kreativni da kao dokaz o ispunjavanju datog kriterijuma navedete sve što smatrate da je relevantno datom kriterijumu (fotografije, video zapise, linkove sa relevantnih sajtova, reportaže, vesti, različita dokumenta – memorandume i protokole o saradnji, lokalne strategije, akcione planove, pravilnike i sl.)\nOhrabrujemo sva udruženja mladih/za mlade koja veruju u svoju zajednicu da se prijave!\nKandidati će o izboru biti obavešteni najkasnije do 6. avgusta.\nSvečana dodela nagrade održaće se u okviru proslave Međunarodnog dana mladih, 12. avgusta, u Beogradu, koju organizuje Krovna organizacije mladih Srbije.\nZa sva pitanja možete pisati na imejl konkurs@koms.rs .\nViše o Krovnoj organizaciji mladih Srbije na www.koms.rs.\nDobitnik nagrade MladGrad u toku narednih godinu dana imaće prilike da promoviše svoju zajednicu, predstavi dosadašnja dostignuća i primere dobre prakse na svim većim lokalnim i nacionalnim događajima koje organizuje KOMS, uključujući i KOMSkupštinu i Generalnu skupštinu Evropskog foruma mladih – COMEM u Novom Sadu.\nPredstavnici udruženja mladih/za mlade i jedinice lokalne samouprave, odnosno predstavnici svih partenera koji su konkurisali, imaće organizovanu studijsku posetu Beogradu, gde će između ostalog imati priliku da se sastanu sa prestavnicima Ministarstva omladine i sporta Republike Srbije, kao i sa drugim relevantim akterima omladinske politike na nacionalnom nivou, te će imati prilike da predstave svoja dostignuća, razgovaraju o trenutnom stanju omladisnke politike i drugim važnim temama za mlade, kao i da uspostave dalju saradnju.\nDobitnik nagrade MladGrad delegiraće učesnike na aktivnosti koje organizuje KOMS, a uz poziv KOMS (Akademija omladinske politike, Forum omladinske politike, treninzi za jačanje kapaciteta…).\nDobitnik nagrade MladGrad imaće priliku da u narednih godinu dana aktivno promovišu svoje aktivnosti na društvenim mrežama nagrade MladGrad i KOMS, kao i internet prezentaciji www.dijalog.rs.


Radnici na lizing: Privremeno zaposleni, dugotrajno oštećeni - Biznis i Finansije\nHome\tTekstoviB&F Plus\tRadnici na lizing: Privremeno zaposleni, dugotrajno oštećeni\nby bifadmin 21. novembra 2018.\nU Srbiji je gotovo dvostruko više ljudi zaposleno „na lizing“ u odnosu na prosek EU, pa posao cveta za preko 80 agencija koje se bave posredovanjem u zapošljavanju, dok pojedine kompanije preko ugovora o privremenom i povremenom radu angažuju i do 90 odsto ukupne radne snage. Ovakva popularnost „iznajmljivanja“ radnika u našoj zemlji zasniva se na nedostatku odgovarajuće regulative – aktuelni Zakon o radu ovu oblast ne pokriva, a nedavno je predstavljen Nacrt zakona o agencijskom zapošljavanju o kojem sindikati i radnici nemaju preterano visoko mišljenje. Ipak, kažu sve je bolje od bezakonja. Trenutno je situacija takva da radnici „na lizing“ nemaju neka od osnovnih radnih prava, a neretko zarađuju i do 50 odsto manje od kolega koji obavljaju potpuno iste poslove sa statusom stalno zaposlenih.\nIako je tekst nacrta Zakona o radu preko agencija za privremeno zapošljavanje bio gotovo usaglašen sredinom prošle godine, pokušaj ulaska u skupštinsku proceduru tada je prošao neslavno, a radna grupa koja se bavi njegovom izradom vratila se dva koraka unazad. No, ipak je ugledao svetlost dana.\n„Još uvek nisu usaglašene neke ključne odredbe, kao na primer ona koja se odnosi na definisanje garancija od strane agencija za isplaćivanje ugovorenih zarada, poreza i doprinosa za obavljeni posao u ime preduzeća klijenta. Druga tačka sporenja je oko određivanja procenta ljudi koje preduzeće korisnik može da angažuje preko agencija za lizing. Sindikati preporučuju da granica bude 10 odsto, uzimajući u obzir da bi ovakav vid zapošljavanja trebalo da omogući poslodavcu da ‘premosti’ situacije kada nema mogućnost da u kratkom vremenskom roku angažuje određena radna mesta”, objašnjava za „Biznis & Finansije” dr Zoran Ristić, član radne grupe za izradu Zakona o radu preko agencija za privremeno zapošljavanje ispred Ujedinjenih granskih sindikata „Nezavisnost”.\nOgraničavanje zapošljavanja na lizing direktno bi pogodilo javna preduzeća, ali i neke velike privatne firme, kojima na neregulisanom tržištu angažovanje popriličnog broja radnika preko agencija predstavlja ogromnu uštedu. Iako postoje pozitivni primeri nekolicine komunalnih preduzeća koja su na ovaj način omogućila zapošljavanje određenog broja radnika koji im je nedostajao, a koje zbog zabrane zapošljavanja u javnom sektoru ne bi mogla drugačije da uposle, u praksi su mnogo češći slučajevi prekomernog angažovanja radnika na lizing, i to uporedo sa partijskim zapošljavanjem, uprkos pomenutoj zabrani. Istovremeno, sadašnje stanje omogućava angažovanje ljudi preko agencija, tako da oni, praktično, rade bez prava koja su sastavni deo Evropske socijalne povolje, EU direktiva i konvencija međunarodne organizacije rada, koje je naša država sve listom usvojila.\nSvaki zakon je bolji od bezakonja\nNovim zakonom trebalo bi da bude određeno da radnici na lizing ubuduće primaju istu zaradu kao i stalno zaposleni radnici na istoj poziciji u firmi u kojoj su angažovani, kao i pravo na korišćenje bolovanja i godišnjeg odmora. Takođe, predviđa se da će im biti dato pravo i na sindikalno organizovanje, ali ne i pravo na štrajk. Svakako je i osnovna pravna zaštita bolja od nikakve, zaključuje naš sagovornik, obzirom da do sada inspekcija rada uopšte nije mogla da se bavi pravnim statusom ovih ljudi.\n„Zakon treba da implementira jednu od najvažnijih direktiva koje regulišu ovu oblast – jednaku zaradu za jednak rad! To znači da osobe koje se ovako zapošljavaju moraju da imaju iste uslove za rad i jednaku osnovnu zaradu kao i uporedni, stalno zaposleni radnici u preduzećima u kojima su angažovani, uz podrazumevane poreze i doprinose koje im agencije uplaćuju. Tu se, međutim, javlja problem ukoliko u preduzećima nema stalno zaposlenih na radnim mestima za koja se angažuju radnici preko lizinga. Danas nije redak slučaj da u kompanijama i 90 odsto od ukupnog broja zaposlenih radi na lizing, pa njihove plate i ne mogu pravilno da se upoređuju. Velika preduzeća koriste priliku da umanje svoje troškove tako što upošljavaju radnike koji će i u slučaju bolesti dolaziti na radno mesto, jer bi u suprotnom bili izbrisani sa spiska zaposlenih, a pritom su potplaćeni. Tu nema reči o dostojanstvenom radu, a da ne govorimo da radnicima na lizing banke ne odobravaju kredite”, napominje Ristić, te dodaje da će budući zakon jasno regulisati bezbednost i zdravlje na radu privremeno zaposlenih, kroz obaveze poslodavca i agencija koje učestvuju u posredovanju.\nNajnegativnije procene sindikata kažu da je u ovom trenutku u Srbiji oko 100.000 ljudi zaposleno na lizing, što prema poslednjim podacima Republičkog zavoda za statistiku predstavlja oko 3,5 odsto od ukupnog broja zaposlenih u zemlji. Poređenja radi, ovaj odnos u Nemačkoj iznosi 2,2 odsto, a na nivou čitave EU oko 1,8 odsto.\nAgencije će se transformisati u zadruge\nU ovom trenutku ne postoje definisani vremenski rokovi za usvajanje pomenutog zakona, iako postoji spremnost Ministarstva rada da se čitava oblast konačno reguliše, jer i stručna i šira javnost sve više uviđa kakve su sve negativne posledice postojećeg stanja. „Postoje strukture koje nisu spremne da se Zakon usvoji, poput raznih agencija za zapošljavanje kojih ima sve više, umesto sve manje, i kojima je u interesu da zloupotrebe postojeći zakonski vakuum u ovoj oblasti kako bi na brzinu stekle enorman profit. Regulisano tržište više neće tolerisati postojanje dve kategorije radnika koji, bilo da je reč o javnim ili privatnim preduzećima, za obavljanje potpuno istog posla primaju zarade koje se razlikuju i do 50 odsto. Ta neisplaćena razlika nekome ide u džep, pitanje je samo da li ostaje poslodavcima ili agencijama koje ih angažuju“, ističe Ristić.\nPrema njegovim rečima, predstavnici sindikata neće odustati od zahteva za određivanje najvećeg dozvoljenog udela privremeno zaposlenih radnika u preduzećima, dok o svim drugim detaljima može da se diskutuje. S druge strane, vodi se računa o posledicama po poslovanje agencija za zapošljavanje, pa tako aktuelni nacrt zakona predviđa prelazni period od šest meseci kako bi se postojeće agencije odgovarajuće prilagodile novonastalim tržišnim uslovima. Ipak, usvajanje Zakona o radu agencija za privremeno zapošljavanje neminovno će dovesti do smanjivanja njihovog broja.\n„Agencije koje ozbiljno i legalno posluju nastaviće nesmetano da rade, a sve one koje su mislile da će kratkoročno moći da zarade velike pare nauštrb radnika koje su upošljavale, jednostavno će nestati ili se transformisati u omladinske i studentske zadruge, te nastaviti da posluju po regulativi koja određuje njihovo funkcionisanje. To će u praksi stvoriti nove probleme“, ocenjuje Ristić, „zbog čega su sindikati prethodnih godina insistirali da se i pitanje omladinskih zadruga rešava istim zakonom, ali nažalost, takva odluka nije doneta od strane zakonodavca“.\nOsobe koje se bave održavanjem i čišćenjem objekata, kao i radnici koji su angažovani za obezbeđivanje zgrada i pojedinaca biće izuzeti od ostalih privremeno zaposlenih osoba na koje se budući zakon odnosi. Nasuprot njima, sportisti se takođe računaju kao radnici na lizing, s tim da u slučaju njihovog zapošljavanja posreduju menadžerske sportske agencije, a osim lokalne regulative, njihova prava štite i međunarodne sportske organizacije.


Iran: Saudijci hteli da obore Erdogana - 23.07.2016, Sputnik Srbija\nIran: Saudijci hteli da obore Erdogana\nMinistar inostranih poslova Irana je na zatvorenoj sednici iranskog parlamenta podneo izveštaj u kojem informiše poslanike o realizaciji „nuklearnog sporazuma“... 23.07.2016, Sputnik Srbija\nmoguce,.. ali saudijci nikad nista ne rade bez odobrenja vasingtona.\nvesti, turska, iran, saudijska arabija, muhamed džavad zarif, redžep tajip erdogan\n21:55 23.07.2016 (Osveženo: 22:05 23.07.2016)\nMinistar inostranih poslova Irana je na zatvorenoj sednici iranskog parlamenta podneo izveštaj u kojem informiše poslanike o realizaciji „nuklearnog sporazuma“ i poslednjim događajima u Francuskoj i Turskoj.\n„Imajući u vidu stav Saudijske Arabije o poslednjim događajima u Turskoj, može se zaključiti da su Saudijci učestvovali u državnom prevratu. Osuđujemo prevrate u bilo kojoj državi. Samo narod treba da određuje vlast u svojoj zemlji, oslanjajući se na demokratske mehanizme“, preneo je poslanik Akbar Randžbarzade reči iranskog ministra.\nSirijski teroristi podržali Erdogana\nU noći između 15. i 16. jula u Turskoj je vojska pokušala da svrgne predsednika te zemlje Redžepa Tajipa Erdogana.\nSekretar Vrhovnog saveta za nacionalnu bezbednost Irana Ali Šamhani, šef iranske diplomatije Muhamed Zarif i predsednik parlamenta Ali Laridžani osudili su pokušaj državnog prevrata u Turskoj.\nMinistar inostranih poslova Irana u stalnom je kontaktu sa svojim turskim kolegom.\nU protekla 24 sata ministarstva inostranih poslova Irana i Turske održala su tri telefonska razgovora.\n23 Jul 2016, 23:16


Na lokaciji nekadašnjeg hotela Galeb gradiće se rizort kategorije pet zvezdica - Zemljište u Ulcinju prodato kompaniji Sunny Palace - Turistički žurnal Na lokaciji nekadašnjeg hotela Galeb gradiće se rizort kategorije pet zvezdica - Zemljište u Ulcinju prodato kompaniji Sunny Palace - Turistički žurnal\nKompanija Rokšped prodala je zemljište na kome se nalazio nekadašnji hotel Galeb u Ulcinju firmi Sunny Palace, a koji je oglašen na prodaju u martu prošle godine. Prema najavama novog vlasnika, na lokaciji će biti izgrađen turistički rizort visoke kategorije.\nKupoprodajni ugovor, kako je Vijestima saopšteno iz kotorske kompanije, potpisan je krajem prošle sedmice, a dalja realizacija ovog projekta uslovljena je regulisanjem odnosa između novog vlasnika i Vlade, da bi se što prije krenulo sa aktivnostima vezanim za izgradnju novog hotela.\nKompanija Sunny Palace kupovinom zemljišta namerava, kako je saopšteno, da krene realizaciju izgradnje hotelskog kompleksa visoke kategorije na ovoj za Ulcinj važnoj lokaciji.\n– S obzirom na tradiciju i renome nekadašnjeg hotela Galeb, koji je bio jedan od simbola grada Ulcinja, cilj nam je da na ovoj lokaciji izgradimo resort kategorije pet zvezdica po najvećim standardima hotelske industrije, vraćajući ponovo stari sjaj ovoj lokaciji. Uvereni smo da novo vreme za Galeb tek dolazi – rekli su iz kotorske kompanije.\nKako su objasnili, za izradu projektne dokumentacije budućeg hotela biće angažovani renomirani saradnici iz inostranstva, kako bi se u ovom procesu primenili aktuelni trendovi i najviši međunarodni standardi u hotelskom biznisu.\n– Plan je da novi Galeb na pravi način uklopimo u ovaj autentičan prirodni ambijent nestvarne lepote, od borove šume do litice i pogleda na pučinu koji se pruža sa nje, čuvajući prirodno okruženje nekadašnjeg hotela – kazali su iz kotorske kompanije.\nČetiri dana pre parlamentranih izbora 30. avgusta 2020. godine, Vlada premijera Duška Markovića povukla je tužbu protiv Rokšpeda u parničnom postupku pred Osnovnim sudom u Ulcinju i time stavila tačku na pitanje vlasništva nad zemljištem, a podgorička kompanija nije ispoštovala obaveze definisane ugovorom koje je imala sa državom.\nZamenik zaštitnika imovinsko-pravnih interesa države je 26. avgusta 2020. godine obavestio ulcinjski sud da se odriče tužbenog zahteva protiv Rokšpeda.


Institut Batut dobio opremu za bezbedan tretman medicinskog otpada\nBeta 27. aprila 2022. 13:00\nInstitut za javno zdravlje Srbije „Dr Milan Jovanović Batut“ dobio je danas novu opremu za odlaganje medicinskog otpada, koju su donirale Sjedinjene Američke Države kroz projekat „Zajedno protiv COVID-a“.\nOvu incijativu finansira Američka agencija za medjunarodni razvoj (USAID) a sprovodi program Ujedinjenih nacija za razvoj (UNDP), u partnerstvu sa Ministarstvom zdravlja i Institutom „Batut“.\n„Imajući u vidu količinu infektivnog otpada koja nastaje u sistemu zdravstvene zaštite, koja dostiže i pet hiljada tona godišnje, i mogućnost kapaciteta zdravstvene zaštite da bezbedno tretira ove količine zdravstvenog otpada, svakako ćemo nastaviti bezbedan tretman u sistemu zaštite zdravlja, i dalje biti institiucija koja će se pored tretmana ovog otpada baviti edukacijom koja je od velikog značaja za rad zdravstvenih radnika“, rekla je direktorka Instituta Verica Jovanović.\n„Medicinski otpad sadrži potencijalno viruse koji mogu da ugroze ne samo zdravlje medicinskih radnika koji su u kontaktu sa njim, već može da zarazi i ugrozi zemljište na kojem gajimo hranu, vodu koju pijemo“, istakla je Pikap.\n„Sa vama smo i bićemo dok zajednički ne pobedimo kovid, moramo da budemo svesni opasnosti, da ostanemo svesni i ostanemo spremni na reakciju“, rekao je Robertson.


Boško Obradović: Medvedja grca u problemima\nIzvor: JUGpress.com, 20.Sep.2018, 17:40\nPredsednik Srpskog pokreta Dveri Boško Obradović održao je u prostorijama Gradskog odbora te stranke u Leskovcu konferenciju za medije, a povod je bila njegova poseta opštini Medveđa.\nOn je istakao da je Gradska organizacija Srpskog pokreta Dveri u Leskovcu jedna od najkvalitetnijih lokalnih organizacija Dveri u čitavoj Srbiji, te da je praktično >> Pročitaj celu vest na sajtu JUGpress.com << od Leskovca napravljeno jedno od najznačajnijih uporišta opozicije i Dveri u Srbiji.\n„Ja sam u obilasku tri opštine na jugu Srbije, Preševa, Bujanovca i Medveđe, koje se na izuzetno sraman i opasan način poslednjih meseci pominju u kontekstu nekakvih razgraničenja i pripajanja tzv. nezavisnom Kosovu. Smatram da sam kao narodni poslanik i predsednik Dveri imao ličnu obavezu da posetim ove opštine, da porazgovaram sa njihovim građanima i da ih na neki način ohrabrim, jer su svi oni uznemireni tim idejama koje se čuju iz vladajućih krugova”, rekao je Obradović.\n“Poseban problem predstavlja i to što se u kontekstu Preševske doline pominje i Medveđa, koja kao brdsko-planinski predeo nema nikakve veze ni sa Preševom ni Bujanovcem, odnosno sa Preševskom dolinom”, ocenio je on.\n” Zabrinjava situacija u Medveđi, gde vlada jedan ozbiljan kriminal. Kada pogledate bilo koju sferu društva, vidite samo radove koji se izvode na gradskoj upravi. Pogledajte šta se radi sa Domom zdravlja, sa sramnom obilaznicom od 200 metara, pogledajte sve te tzv. investicije koje nisu ništa drugo nego kriminal i pranje para u ovoj maloj i zapostavljenoj opštini u Srbiji. Meni su građani Medveđe rekli da niko u poslednje četiri godine iz republičke vlasti nije posetio ovu opštinu i da se oni osećaju zapostavljeni i zaboravljeni, a njihovi strateški resursi i prirodna bogatstva nalaze se u ovom trenutku na udaru tajkuna i albanskog kapitala. Tu pre svega mislim na rudnik Lece, na Sijarinsku Banju i Agroindustrijski kompleks Medveđa,“rekao je Obradović\nDveri smatraju da opština Medveđa treba da bude izuzeta, odnosno isključena iz sastava Koordinacionog tela Srbije za Preševo, Bujanovac i Medveđu.\n„U Medveđi postoji jedan drugi, opasan problem“ navodi Obradović, „a to je jedna kriminalna delatnost policijskih organa koji izdaju lične karte i državljanstva nepostojećim stanovnicima Medveđe, Albancima koji dolaze sa Kosova i Metohije ili čak iz Albanije. Time se menja struktura stanovništva Medveđe, kao i struktura biračkog spiska, a postoji opasnost da se na taj način pravi nekakva većina u budućem skupštinskom sazivu opštine Medveđa koju bi činili Albanci, iako ih ima samo 10%. Medveđa grca u problemima, tamo nema više nijednog proizvodnog radnog mesta.“\nPredsednik Dveri Boško Obradović najavio je i dolazak čelnika Saveza za Srbiju u Leskovac, kada će biti predstavljen program od 30 tačaka, kao i formiranje lokalnog Saveza za Srbiju za grad Leskovac koji će činiti lokalni odbori svih članica SZS na republičkom nivou. Za sada su u toku i dogovori da odbornici ovih stranaka koji imaju odbornike u leskovačkom parlamentu ubuduće nastupaju zajednički.\nDveri u skupštinskim klupama Medveđe imaju dva odbornika, a Obradović ističe njihovu dobru saradnju sa drugom opozicionom grupacijom – albanskom Demokratskom strankom.\n„Dveri kao predstavnici većinskog naroda imaju veoma dobru komunikaciju sa predstavnicima albanske nacionalne manjine, jer se radi o ljudima koji su lojalni svojoj državi i koji takođe osećaju probleme Medveđe kao jednog zapostavljenog kraja.“


Nezaposlenost, siromaštvo, korupcija — gde to ima - 25.01.2017, Sputnik Srbija\nGrađani Kosova nezadovoljni su radom izvršnih, zakonodavnih i pravosudnih institucija, pokazuju rezultati izveštaja „Puls javnosti“, koji je uradio UNDP. 25.01.2017, Sputnik Srbija\n22:06 25.01.2017 (Osveženo: 14:54 30.08.2021)\nGrađani Kosova nezadovoljni su radom izvršnih, zakonodavnih i pravosudnih institucija, pokazuju rezultati izveštaja „Puls javnosti“, koji je uradio UNDP.\nKao najveće probleme, u periodu od aprila do oktobra 2016. godine, stanovništvo navodi nezaposlenost, siromaštvo i korupciju.\nRezultati izveštaja „Puls javnosti“, koji su predstavljeni u Prištini, pokazuju da je petina građana zadovoljna radom izvršnih, zakonodavnih i pravosudnih institucija.\nRezultati istraživanja pokazuju, prenosi RTV KiM, da su stanovnici Kosova nezadovoljni radom predsednika. U odnosu na prošlo istraživanje, zadovoljstvo građana njegovim radom opalo je za petinu.\n„Kada govorimo o zakonodavnoj i izvršnoj vlasti, možemo reći da je zadovoljstvo građana trenutno u padu. Ne mogu da navedem razloge nezadovoljstva građana, jer mi vršimo ispitivanja javnog mnjenja, prikupljamo podatke i predstavljamo ih kroz ovaj izveštaj, ali smatram da na mišljenje građana utiče generalna politička situacija“, objasnio je menadžer projekta „Puls javnosti“ Ade Hetimi.\nU ovom izveštaju predstavljen je i stav građana u vezi sa viznom liberalizacijom.\nAnketom je utvrđeno da oko 90 odsto ispitanika smatra da je liberalizacija viznog režima važna za Kosovo.\nVećina ispitanika kao glavnog krivca za nemogućnost građana da slobodno putuju kroz zemlje-potpisnice Šengenskog sporazuma vidi vladu Kosova.\n„Većina građana krivi vladu Kosova, odnosno institucije. Sledeći razlog koji utiče na odbijanje zahteva za liberalizaciju viza jeste odnos sa Srbijom, ali i činjenica da pet članica EU nije priznalo nezavisnost Kosova. Loš imidž Kosova u svetu doprinosi tome da liberalizacija viznog režima još uvek nije odobrena, a to smatra i 13 odsto građana“, kaže Hetimi.\n„Puls javnosti“ sačinjen je na osnovu istraživanja u okviru kojeg je anketirano 1.305 građana iz svih zajednica na Kosovu.


/\t ponedeljak, 18.01.2021. / 09:10 -> 16:25 /\tVesti / Komentara: 12\tIzvor: B92\nKrižni štab bliskoistoène zemlje doneo je odluku da se kopnene granice Omana zatvore na nedelju dana, poèevši od 18. januara. Mere mogu da se produže eventualno još jednu nedelju, preneo je Rojters pisanje omanske novinske agencije ONA.\nGraðani Srbije trenutno bezuslovno mogu u 14 zemalja.\nNa sajtu Ministarstva spoljnih poslova Srbije navodi se da bez ogranièenja možemo u BiH, bilo da je u pitanju tranzit ili zadržavanje. Meðutim, za ulazak u BiH iz drugih zemalja, neophodan je negativan PCR test, ne stariji od 48 sati.\nSrpski državljani bez testa i karantina mogu i kroz Albaniju i u nju. Režim ulaska je isti za sva lica, ma iz koje zemlje da se dolazi u Albaniju, navodi se na sajtu Ministarstva spoljnih poslova Srbije.\nTranzit preko teritorije Bugarske, bez zadržavanja, moguæ je bez negativnog PCR testa. Na ulasku u zemlju, državljanin Srbije ima obavezu da graniènu policiju obavesti da je u tranzitu, kao i o mestu finalne destinacije. Iinformacija o tome se evidentira u jedinstvenom informacionom sistemu kako bi nadležna služba pratila kada je lice napustilo zemlju.\nDržavljani Srbije mogu, uz posedovanje odgovarajuæe vize, bez posebnih ogranièenja da uðu u Meksiko. Meksiko nije usvojio ogranièenja ulaska stranaca u zemlju, ali se preduzimaju odgovarajuæe mere ukoliko osobe ispoljavaju simptome na koronavirus. Po dolasku u Meksiko, putnici su dužni da popune upitnik za identifikaciju faktora rizika (https://afac.hostingerapp.com/).\nDržavljani Srbije mogu bez ogranièenja da uðu ili tranzitiraju u Palau. Neophodno je da prilikom ulaska popune formular o zdravstvenom stanju i da budu podvrgnuti zdravstvenom pregledu. Zabranjen je ulazak za one državljane Srbije koji su prethodnih 14 dana tranzitiralikroz NR Kinu ili boravili u njoj (ukljuèujuæi Hongkong i Makao) ili su boravili na putnièkim kruzerima koji su pristajali u luke zemalja koje su pogoðene bolešæu kovid 19.


Vi ste ovde:Početna»Category: "Vesti iz Brisela" (Page 94)\nBorba protiv utaje poreza: EU i Švajcarska potpisale istorijski sporazum o poreskoj transparentnosti\nEU i Švajcarska su danas potpisale istorijski sporazum o poreskoj transparentnosti koji će značajno unaprediti borbu protiv utaje poreza. Sporazum predviđa da države članice i Švajcarska od 2018. počnu sa automatskom razmenom poreskih informacija.\nSaopštenje predsedavajućih zajedničkom ministarskom sastanku EU i zemalja Zaliva\nU Dohi je 24. maja održan 24. zajednički ministarski sastanak Saveta za saradnju između arapskih zemalja Zaliva i Evropske unije. Delegaciju zemalja Zaliva je predvodio Kalid bin Mohamed Al-Atijah, dok je Delegaciju EU predvodila NJ.E. Federika Mogerini, visoka predstavnica EU za spoljne poslove i politiku bezbednosti odnosno potpredsednica Evropske komisije.\nSaopštenje portparolke o novom ruskom zakonu o „nepoželjnim” nevladinim organizacijama\nNovi zakon o „nepoželjnim” nevladinim organizacijama koji je predsednik Rusije doneo u subotu 23. maja, predstavlja još jedan uznemirujući korak u nizu ograničenja koja se nameću civilnom društvu, nezavisnim medijima i političkoj opoziciji.\nIzjava potpredsednika Dombrovskog na potpisivanju Memoranduma o razumevanju sa Ukrajinom\nČast mi je što u ime Evropske unije i Evropske komisije danas potpisujem Memorandum o razumevanju i Ugovor o zajmu sa Ukrajinom.\nIstočno partnerstvo – politika koja daje rezultate\nOd prethodnog samita održanog 2013. u Vilnusu, u okviru Istočnog partnertva, zajedničkog poduhvata EU i njenih istočnih partnera – Jermenije, Azerbejdžana, Belorusije, Gruzije, Republike Moldavije i Ukrajine – napravljen je konkretan napredak u nizu oblasti bilateralne i multilateralne saradnje.\nSamit Istočnog partnerstva: statistički podaci o istočnim partnerima Evropske unije\nIstočno partnerstvo je pokrenuto 2009. godine kao zajednička inicijativa Evropske unije i šest zemalja Istočnog Kavkaza: Jermenije, Azerbejdžana, Belorusije, Gruzije, Republike Moldavije i Ukrajine.\nSavet je uspostavio pomorsku operaciju, pod nazivom EUNAVFOR Med, kako bi se prekinulo delovanje krijumčara ljudima u Sredozemlju. Ova odluka je jedan od elemenata sveobuhvatnog plana EU za rešavanje migracionih izazova\nSaopštenje visoke predstavnice/potpredsednice Komisije povodom Dana Evrope\nRober Šuman je 9. maja 1950. pozvao sve evropske narode da se ujedine i onemoguće rat na našem kontinentu. Šezdesetpet godina kasnije, njegova poruka mira i jedinstva još uvek je merodavna.\nPoruka komesara Hana povodom Dana Evrope\nDan Evrope je razlog za slavlje ali i za razmišljanje. Francuski ministar spoljnih poslova Rober Šuman je 1950. godine izložio ideju o novom obliku političke i ekonomske saradnje u Evropi koja bi rat na našem kontinentu učinila nezamislivim. Ovo je bio odlučujući korak u stvaranju ujedinjene Evrope i prvo poglavlje u našoj uspešnoj evropskoj priči.


14. avgusta 2020. – GRAD Kruševac\nNaslovna » 2020 » avgust » 14\nArhiva po danima: 14. avgusta 2020.\n14. avgusta 2020.\tKomentari su isključeni na Napredak i Trajal pred sutrašnje utakmice 92 Pregleda\nOvog vikenda, utakmicama četvrtog kola, nastavlja se prvenstvo Super lige Srbije. FK Napredak u subotu gostuje Inđiji koja je loše otvorila sezonu i za sada je bez bodova. Startuje i nova sezone Prve lige Srbije, koju Trajal otvara gostovanjem ZemunuNapredak je do prvih bodova u ovom prvenstvu došao u nedelju, kada je u Kruševcu savladao ekipu Radnika iz Surdulice sa ...\n14. avgusta 2020.\tKomentari su isključeni na Od početka epidemije u Rasinskom okrugu virus potvrđen kod 1.375 lica 135 Pregleda\nČetrnaest novoinficiranih lica potvrđeno je u Rasinskom okrugu, a među njima je najviše iz Kruševca -12. Po jedan nov slučaj korona virusa registrovan je u Brusu, odnosno u Ćićevcu. Od početka epidemije, COVID-19 je potvrđen kod 1.375, dok se 1.075 smatra izlečenimPrisustvo virusa utvrđeno je do sada kod 833 osobe iz Kruševca, 256 iz Aleksandrovca i 112 iz Brusa. U ...\n14. avgusta 2020.\t4 komentara 6,871 Pregleda\nZabrana saobraćaja zbog rekonstrukcije centra grada biće na snazi od ponedeljka i trajaće sve do 28.juna, 2021. godine, potvrđeno je u Gradskoj upravi. Odeljenje za stambeno-komunalne i imovinsko-pravne poslove donelo je rešenje kojim će saobraćaj biti omogućen isključivo izvođačima radovima i to na Trgu kosovskih junaka od Ulice Nemanjine do Ulice majke Jugovića sa desne strane u dve saobraćajne trake, ...\n14. avgusta 2020.\tKomentari su isključeni na I pobedi Napredak 96 Pregleda\nDrvlje i kamenje upućeno fudbalerima kruševačkog superligaša Napretka i njihovim učiteljima, zbog slabih rezultata, urodilo je plodom. Crveno-beli su pobedili Radnik iz Surdulice 2:1 i koliko toliko se iskupili za ružan i tužan fudbalski učinak na startu šampionataDa li slučajno ili ne, tek vaskrsenje je došlo na vreme. İzgubljeno može da se nadoknadi samo izgaranjem igrača na terenu na svakoj ...\n14. avgusta 2020.\tKomentari su isključeni na Pitali smo stručnjake: Postoji li bezbedan odmor u leto 2020? 73 Pregleda\nNavika da leti odlazimo na odmor, nastala je kod nas u ranom detinjstvu. Da li se možemo odvići od letovanja zbog straha od bolesti, ili poštujući savete lekara? Naravno da možemo, ali ne moramo, tvrde u Specijalnoj bolnici MerkurPoremećaj uobičajenog načina života i informacije o posledicama pandemije proizveli su kod nas strah, a jedini način da se zadrže dobre navike ...\n23. septembra 2020., 04:23


Porast pretovara tereta na rekama u Srbiji - Pluton Logistics\nAgencija za upravljanje lukama zabeležila je u prvih šest meseci ove godine značajna povećanja obima teretnog i putničkog saobraćaja u odnosu na isti period prethodne godine. U srpskim lukama pretovareno je 6,28 miliona tona tereta, što predstavlja rast od 14% u poređenju sa prvim polugodištem 2018. godine.\nNajčešće pretovarena vrsta tereta i dalje jesu šljunak, pesak i kameni agregati, koji zajedno čine 21% pretovara. Rude su na drugom mestu sa udelom od 20%. Novinu u strukturi predstavlja skok pretovarene količine žitarica na treće mesto sa učešćem od 18% dok su na četvrtom mestu nafta i naftni derivati koji učestvuju sa 12% u ukupnom pretovaru.\nPrateći stalan i stabilan trend rasta teretnog saobraćaja, predviđanja Agencije su da će do kraja godine u lukama u Srbiji biti pretovareno više od 13 miliona tona tereta.\n← Jača saradnja luka u Trstu i Rijeci\nKonkurišite za priznanja u oblasti logistike i upravljanja lancem snabdevanja! →\n10/01/2017 22/04/2017 marko\n08/06/2017 06/06/2017 marko


FIFA kaznila Džeku, Bešića i Gillija zbog nereda nakon meča s Grčkom – Haber.ba\nFIFA je zbog nereda u Zenici nakon kvalifikacionog meča između BiH i Grčke kaznila dvojicu bh. reprezentativaca i Stephanea Gillija, nekadašnjeg pomoćnika selektora Mehmeda Baždarevića, javlja Anadolu Agency (AA).\nBiH - Grčka - Anadolija\nKapiten reprezentacije BiH Edin Džeko je kažnjen novčano sa 2.500 švicarskih franaka.\nMuhamed Bešić je kažnjen s jednom utakmicom zabrane igranja i 5.000 švicarskih franaka.\nGilli je suspendovan na šest mjeseci te kažnjen novčano sa 3.000 švicarskih franaka.\nStadion “Bilino Polje” je suspendovan na jedan meč, a N/FS BiH će morati platiti 30.000 švicarskih franaka za propuste u meču protiv reprezentacije Grčke, kao i sa 26.500 švicarskih franaka za propuste u organizaciji meča protiv Gibraltara.\nS druge strane, u selekciji Grčke, samo je Kostas Manolas kažnjen i to sa 2.500 švicarskih franaka, dok je Ioannis Giannotas dobio samo opomenu.\nTeme:Edin Džeko, FIFA, fudbalska reprezentacija BiH, izdvojeno, kazna, Muhamed Bešić, N/FS BiH, Stephane Gilli, Zenica\nSeka Aleksić sljedeće sezone u “Pinkovim zvezdama”, ali pod jednim uslovom


Grad Novi Sad kriv za diskriminaciju Roma | Autonomija\nGrad Novi Sad kriv za diskriminaciju Roma\nGradska uprava je zahteve za naknadni upis troje “pravno nevidljivih” Roma odbacila rekavši da će to izazvati poplavu sličnih zahteva\nGrad Novi Sad proglašen je krivim za slučajeve diskriminacije Roma u postupcima naknadnog upisa u matičnu knjigu rođenih, saopštila je danas nevladina organizacija Praksis (Praxis) iz Beograda.\nKako se navodi u saopštenju za javnost, Apelacioni sud u Novom Sadu potvrdio je presudu Osnovnog suda protiv Gradske uprave za opšte poslove.\nTa gradska uprava je zahteve za naknadni upis troje “pravno nevidljivih” Roma odbacila pozivajući se na „trenutnu situaciju u Novom Sadu, sa sve većim prilivom lica romske nacionalnosti koji za sebe i svoju decu tvrde da su rođeni u Novom Sadu”. Predstavnici gradske uprave su isticali i bojazan da će “brzopleto, neozbiljno i neoprezno” postupanje po njihovim zahtevima „izazvati masovnu pojavu sličnih zahteva lica romske nacionalnosti”.\nPraksis je zbog toga u oktobru 2010. godine podneo tužbu protiv Grada Novog Sada i zatražio da se utvdi diskriminatorsko postupanje prema Romima. Osnovni sud je u septembru prošle godine doneo presudu, u kojoj je naveo da je gradska uprava neopravdano pravila razliku u odnosu na ove osobe, zasnovanu na njihovoj nacionalnoj pripadnosti. „Na taj način, gradska uprava ih je stavila u nepovoljniji položaj u odnosu na druge podnosioce zahteva koji nisu romske nacionalnosti, čime je učinila akt neposredne diskriminacije”, pisalo je u obrazloženju presude.\nPraksis je naveo da je Grad Novi Sad obavezan da u roku od 15 dana u celosti objavi presudu u dnevnom listu „Politika”.


Pastor: Moramo držati korak s Dunavskom strategijom - Skupština Autonomne Pokrajine Vojvodine\nSofija/Novi Sad, 18. oktobar – Predsednik Skupštine AP Vojvodine Ištvan Pastor učestvovao je danas na 7. Godišnjem forumu Dunavske strategije, koji je u Sofiji otvorila zamenica premijera Republike Bugarske Ekatarina Zaharieva, koja je i ministarka spoljnih poslova.\nPredsednik Pastor je istakao da brojnost predstavnika svih zemalja Dunavskog regiona, kao i visokih predstavnika EU na ovogodišnjem forumu u Sofiji, nesumnjivo potvrđuje da ne jenjava zainteresovanost za ostvarivanje ove makroregionalne strategije.\n„Potencijali saradnje u okviru Dunavske strategije su impozantni, Republika Srbija, kao i AP Vojvodina, prate sve procese i aktivnosti vezane za ovu saradnju. Veoma je važno da zadržimo korak sa ostalim zemljama i regionima koji učestvuju u sprovođenju i implementaciji ove stratije, da budemo na izvoru informacija i pokušamo da obezbedimo konkretne projekte“, istakao je Pastor.\nPredsednik Pastor je istakao da su teme razvoja turizma i očuvanja kulturnog nasleđa, koje su u fokusu konferencije u Sofiji, od vanserijske važnosti za AP Vojvodinu.\n„Turizam je za nas prosperitena i važna privredna grana, ulaže se puno truda u njegov razvoj i suštinski je važno da se ta strategija nasloni i na programe Dunavske strategije vezano za ovu oblast“, istakao je Pastor.\nPredsednik Skupština AP Vojvodine je tokom 7. Godišnjeg foruma Dunavske strategije učestvovao i na sastanku Izvršnog odbora Saveta podunavskih gradova i regija na kojem je predstavljen izveštaj o implementaciji Dunavske strategije na lokalnom i regionalnom nivou, kao i Izveštaj o aktuelnim projektima iz oblasti dunavske saradnje.\nOvogodišnji forum, uz učešće predstavnika svih zemalja i regija Dunavskog regiona, tematski je prioritetno usmeren na saradnju u oblasti turizma, razvoju održivog regionalnog turizma, kao i sa izazovima vezanim za očuvanje kulturnog nasleđa u okviru Dunavske strategije.\nTakođe, značajan broj izlaganja i diskusija posvećen je značaju razvoja Dunavskog regiona, sinergiji Strategije EU za Dunavski region za strukturalnim i investicionim fondovima EU, kao i uticaju novih tehnologija i nauke na ovu saradnju.\nNa svečanom otvaranju 7. Godišnjeg foruma Dunavske strategije, mnogobrojnim učesnicima obratili su se i Korina Kretu, evropski komesar za regionalnu politiku, Petja Avramova, ministarka za regionalni razvoj i javne radove Bugarske, kao i ministarka turizma Nikoina Angelkova.\nStrategija EU za dunavsku regiju (Dunavska strategija) obuhvata 14 država dunavskog rečnog sliva, u kojima živi preko 110 miliona ljudi. Povezivanje Dunavske regije, očuvanje životne sredine, izgradnja prosperiteta, jačanje institucionalnih kapaciteta i bezbednosti su osnovni ciljevi Dunavske strategije, a rad se odvija kroz 11 prioritetnih oblasti.


RTS :: Premijerka: O rekonstrukciji sa svojim timom i predsednikom\nPolitika Premijerka: O rekonstrukciji sa svojim timom i predsednikom\nutorak, 13. mar 2018, 14:56 -> 15:49\nPremijerka: O rekonstrukciji sa svojim timom i predsednikom\nPredsednica Vlade Srbije Ana Brnabić kaže da će o rekonstrukciji Vlade razgovarati sa svojim timom, kao i sa predsednikom Republike kao predsednikom najjače stranke koja u parlamentu pruža podršku Vladi, ali da o tome u medijima neće govoriti.\nAna Brnabić je, odgovarajući na novinarsko pitanje o rekonstrukciji, rekla da će o tome govoriti kada bude bilo konkretnih informacija.\n"Divim se vašoj upornosti da me svaki put to pitate, isto ću biti toliko uporna i reći ću da o rekonstrukciji Vlade neću pričati u medijima, to je jedna tema za koju mislim da ne treba da bude deo estrade. Tako da, kad budemo imali konkretne informacije da kažemo medijima, čućete, a do tada, neću razgovarati o tome sa medijima", rekla je predsednica Vlade koja je u Jugoslovenskoj kinoteci otvorila konferenciju "Kreativna Srbija: budućnost je kreativna".\nGovoreći o spomeniku Zoranu Đinđiću, kao i inicijativi za podizanje spomenika Slobodanu Miloševiću, Brnabićeva je rekla da je "izuzetno ponosna" što je u ulozi predsednice Vlade koja je odvojila sredstva iz budžeta za spomenik Zoranu Đinđiću.\n"Takođe sam ponosna na način na koji je gradska uprava Beograda raspisala konkurs i dodelila nagradu za najbolje rešenje. Meni lično je rešenje fantastično i jedva čekam da ga izgradimo i da imamo konačno taj spomenik u Beogradu", rekla je Brnabićeva.\n"Konačno počeo da se rešava problem opasnog otpada"\nPojavljivanje lokacija sa opasnim otpadom govori samo u prilog činjenici da je taj problem konačno počeo da se rešava, izjavila je danas predsednica Vlade.\n"Opasni otpad nije od juče, ili od pre godinu ili dve. To je opasan otpad koji se gomilao godinama i godinama. Mi kao Vlada konačno sa ostalim institucijama i nadležnim službama radimo na otkrivanju opasnog otpada, inspekcije su nikada aktivnije i dolazimo do toga da to konačno isplivava kao problem. Naravno, samim tim, to ćemo krenuti i krenuli smo da rešavamo", rekla je Brnabićeva novinarima.\nPrvo, kako kaže, na red mora da dođe rešavanje problema istorijskog otpada i tu će, kako ističe, Vlada Srbije morati da odvoji budžet da to reši.\nTakođe, napominje da će kontrole biti "mnogo jače" da se to u budućnosti ne bi dešavalo.\n"Ali drago mi je da smo konačno krenuli da otvaramo to pitanje i da smo krenuli sa inspekcijama i nadležnim službama da otkrivamo opasan otpad i skladištimo ga na pravi način", rekla je Brnabićeva.\n"Srbija neće ulagati u halal proizvodnju"\nU Srbiji nije planska ekonomija, država ne ulaže i neće ulagati u "halal proizvodnju", ali će uskladiti sertifikate i podržati privatni sektor da nastavi da ulaže, kaže predsednica Vlade Srbije Ana Brnabić.\n"Mi nismo planska ekonomija i to je sva sreća i država ne ulaže u halal proizvodnju. To je stvar tržišta, ponude i potražnje. Ako potražnja stoji i sigurna sam da će tržište to izbalansirati", rekla je Ana Brnabić novinarima.\nOno što Vlada Srbije radi, ističe predsednica Vlade, radi sa velikom većinom arapskih zemalja na usklađivanju sertifikata i onda će, kako smatra, tržište tu potražnju uslišiti.\n"Dakle, Vlada Srbije ne ulaže i neće ulagati u halal, ali ćemo podržati privatni sektor da nastavi da ulaže i ono što mi možemo, svakako ćemo uskladiti sertifikate", rekla je Brnabićeva.\n"Ministar imao druge obaveze, ali podržava Beogradski festival"\nPredsednica Vlade je, odgovarajući na pitanje zašto ministar kulture nije sinoć bio na dodeli nagrada Festivala igre, rekla da je Vladan Vukosavljević imao ranije dogovorene obaveze, ali je dodala da njegovo ministarstvo sredstvima podržava taj festival i da će se to nastaviti.\n"Obaveštena sam da je imao druge ranije dogovorene obaveze sinoć, zbog čega nije bio na dodeli nagrade na Beogradskom festivalu igre, koji je, saglasna sam, jedan od najvažnijih kulturnih i kultnih događaja u Beogradu", rekla je Brnabićeva.\nKako je istakla, drago joj je da, pored Bitefa, postoji takav festival i da to treba da bude deo naše kulturne diplomatije.\n"To je SFRJ imala razvijeno i puno ulagala u to i mislim da tu postoji neko istorijsko pamćenje koje bismo mi mogli da izvučemo iz fioka, iskoristimo tu kulturnu diplomatiju koju je zemlja tada imala", rekla je Brnabićeva.\nKako kaže, za vreme SFRJ, mnogo je ulagano u kulturnu diplomatiju, i u tom trenutku, rukovodstvo zemlje razmišljalo je o kulturnoj diplomatiji i strateški i politički, ali i zbog ekonomskih benefita.


Dragan Marković: Od danas 4.000 dinara za 'gospodju' i 3.000 dinara za 'gospodina'\nBeta 22. avgusta 2019. 12:55\nPredsednik Skupštine grada Jagodina Dragan Marković Palma kazao je na današnjem prijemu gradjana da je promenjen kriterijum za dodelu novca porodicama kojima je pomoć neophodna, saopšteno je iz opštinske uprave tog grada.\nU saopštenju se navodi da je Marković rekao da je do sada dodeljivano 3.000 dinara za „gospodju“ i 2.000 dinara za „gospodina“, a da je od danas 4.000 dinara za „gospodju“ i 3.000 dinara za „gospodina“.\nOn je naglasio da je politika opštinske vlasti od 2004. godine da su korisnici budžeta gradjani, odnosno „upravo oni koji pune budžet “ i dodao da ga „niko nikada neće pokolebati da pomaže gradjanima“.\n„Ovo je jedan od redovnih prijema gradjana koje organizujemo pred početak školske godine. Imamo odluku Centra za socijalni rad i predloge mesnih zajednica, koje su poslale Skupštini grada spisak onih porodica koja imaju mala primanja, više dece ili u kojima je neko bolestan“, kazao je Marković.\nPrema odluci se porodicama daje 4.000 dinara za detetu koje se školuje i 3.000 dinara za dete koje ne idu u školu, a starijim i bolesnima se daje novac za lekove.\nMarković je naveo da jagodinska lokalna samouprava na mesečnom nivou štedi izmedju osam i deset miliona dinara, a da sav taj novac ide gradjanima.\nDodao je da Jagodina nema komunalnu policiju i da je to ušteda na mesečnom nivou izmedju 2,5 i 3,2 miliona dinara.\nDanašnjem prijemu u Skupštini Jagodine prisustvovalo je više od 2.000 gradjana.